Home / Ekologija / Čačanska OŠ „Sveti Sava“ izradila prezentaciju „Industrijska revolucija i zagađenje sredine“\nOsnovna škola „Sveti Sava“ iz Čačka nedavno je obeležila Svetski dan urbanih regija.\nDeo obeležavanja činile su aktivnosti istorijske sekcije, koja se ove godine uključila kroz izradu prezentacije „Industrijska revolucija i zagađenje sredine“.\nPrezentaciju su osmislili učenici osmog razreda uz podršku nastavnice istorije Jelice Ševarlić i učiteljice Aleksandre Strugar. Dopunu prezentaciji čini pano „Gradovi sveta nekad i sad“, koji su postavili učenici sedmog razreda, članovi istorijske sekcije. Ova prezentacija predstavljena je učenicima trećeg razreda.\nZainteresovani učenici sedmog i osmog razreda imali su priliku da prisustvuju video konferenciji. Uz pomoć savremene IKT mogli su da razmene iskustva i mišljenja sa svojim vršnjacima iz Eko škole „Liskovec“ iz Frajdej- Misteka (Frýdek-Místek, Češka).\nUčenici su mogli da saznaju na kom nivou je njihovo znanje engleskog jezika, kako žive njihovi vršnjaci u Češkoj, ali i kakva su njihova iskustva po pitanju primarne selekcije otpada i zaštite životne sredine.


U proteklih 15 godina najčešće i najviše osporavano ustavno rešenje bio je položaj i ovlašćenja predsednika Republike Srbije. Opozicija i njeni pravni stručnjaci, predsednička ovlašćenja nazivali su cezarističkim i diktatorskim. Čak su ceo sistem državne vlasti nazivali predsedničkim, iako on postoji samo u državama u kojima nema vlade, već njenu funkciju i funkciju šefa države, dakle svu izvršnu državnu vlast, vrši sam predsednik države (SAD).\nIstina je da je Slobodan Milošević, kao predsednik Srbije, faktički posedovao moć šefa države u predsedničkom sistemu. Ta njegova moć nije imala uporište u ustavu, već u vanustavno uspostavljenoj ličnoj vlasti na osnovu partijskog i kadrovskog monopola. Sama sadržina njegovih ustavnih ovlašćenja bila je ispod standardnih nadležnosti u mešovitom, parlamentarno-predsedničkom sistemu. To se i golim okom videlo dok je tu funkciju na osnovu istih ustavnih ovlašćenja vršio Milan Milutinović, a i sada Boris Tadić.\nNa osnovu desetogodišnjeg osporavanja ustavnog položaja predsednika Srbije, moglo se očekivati da će novim Ustavom biti uveden parlamentaran sistem i predsednik sa reprezentativnom funkcijom. To se, međutim, nije dogodilo. U oba nacrta ustava - i vladinom i predsednikovom - bio je predviđen „jak“ predsednik. To rešenje sadrži i novi Ustav Srbije, to jest zadržan je dosadašnji parlamentarno-predsednički sistem.\nAko uporedimo osnovnu sadržinu starog i novog ustavnog rešenja, dobićemo sledeću sliku. Prvo, uprkos snažnom otporu radikala, zadržan je neposredan izbor predsednika, kao izraz njegove visoke demokratske legitimacije i autoriteta funkcije. Za razliku od starog ustava, novi Ustav ne predviđa da predsednik može biti opozvan kad Narodna skupština dvotrećinskom većinom od ukupnog broja poslanika oceni da je prekršio Ustav, a to neposredno potvrdi većina od ukupnog broja birača. Umesto toga, predviđa da se predsednik Republike, na inicijativu najmanje trećine, a odlukom najmanje dve trećine poslanika razrešava zbog povrede Ustava, ako Ustavni sud Srbije utvrdi, odnosno odluči da je predsednik povredio Ustav. Na taj način, i novo ustavno rešenje efikasno štiti predsednika od olakog i politički motivisanog razrešenja u Skupštini.\nDrugo, i po novom Ustavu predsednik, u skladu sa zakonom, komanduje vojskom. Uz to, postavlja, unapređuje i razrešava oficire, što ranije nije bila funkcija predsednika Srbije. Suštinska razlika je, međutim, u tome što je funkcija komandovanja Vojskom Srbije sada stvarna, jer će je efektivno vršiti predsednik Srbije. Za vreme SFRJ, SRJ i SCG ona pravno i faktički nije bila funkcija predsednika Srbije, iako je formalno bila uneta u republički ustav, već je po saveznom ustavu pripadala predsedniku zajedničke države, odnosno Vrhovnom savetu odbrane.\nPo novom Ustavu, ako Narodna skupština nije u mogućnosti da se sastane, odluku o proglašenju ratnog ili vanrednog stanja i akt o ograničenju ustavnih sloboda i prava preko ustavnih okvira, donose zajedničkim potpisom predsednici Republike, Skupštine i Vlade. Po starom ustavu, Predsednik Republike je, na predlog Vlade, donosio odluku o vanrednom stanju, ako Skupština nije u mogućnosti da se sastane, s tim što nije imao prava da ograničava ljudske slobode i prava mimo ustavnih okvira. Ratno stanje je bilo u rukama saveznih organa.\nTreće, starim ustavom bilo je predviđeno da predsednik „obavlja poslove iz oblasti odnosa Srbije sa drugim državnim i međunarodnim organizacijama, u skladu sa zakonom“, s tim što su i tu funkciju obavljali organi zajedničke države. Novi Ustav tu funkciju definiše u osnovi na isti, mada na nešto uži način: „predstavlja Republiku Srbiju u zemlji i inostranstvu“. Novo ustavno ovlašćenje predsednika je da postavlja i opoziva ukazom ambasadore Srbije, na predlog Vlade. Time se ostavlja širi prostor Vladi (i njenom Ministarstvu spoljnih poslova) da „utvrđuje i vodi politiku“ Republike, čiji bitan deo čini spoljna politika.\nČetvrto, predsednik Republike, po novom Ustavu, raspisuje izbore za narodne poslanike, što je do sada bila funkcija predsednika Narodne skupštine. Predsednikov položaj ojačan je u odnosu na Skupštinu i u slučaju da on ne donese ukaz o proglašenju zakona u roku od 15, odnosno sedam dana, već ga vrati Skupštini na ponovno odlučivanje. Tada Skupština odlučuje apsolutnom većinom (najmanje 126), dok je po starom ustavu odlučivala prostom poslaničkom većinom (najmanje 64).\nPeto, predsednik je dobio jače izborne funkcije kad je reč o Ustavnom sudu. On imenuje trećinu od 15 sudija sa spiska od 10 kandidata koje mu predloži Skupština. Takođe, Skupština bira drugu trećinu sudija sa spiska od 10 kandidata koje joj predloži predsednik, dok je po starom ustavu predsednik samo predlagao kandidate za sudije i predsednika Ustavnog suda, a Skupština ih je birala (ili odbijala).\nOstale funkcije predsednika, kao što je predlaganje kandidata za predsednika Vlade, raspuštanje Skupštine na obrazložen predlog Vlade, prijem akreditacija stranih ambasadora, davanje pomilovanja i odlikovanja, iste su kao i u starom ustavu.\nPredsednička funkcija po novom Ustavu nije, dakle, oslabljena, već je, gledano u celini, ustavno-pravno ojačana. To je logična posledica činjenice da je zadržan mešoviti sistem vlasti i da je Srbija, postavši nezavisna država, preuzela dosadašnje funkcije države, pre svega vojnu i spoljnopolitičku. To nikako ne znači da ustavno rešenje o položaju predsednika nije, u osnovi, dobro. Utoliko pre što je ono demokratski superiorno u odnosu na monarhiju kao oblik vladavine, jer direktno proističe iz suverene volje građana, a ne iz bilo čijeg naslednog prava. Ono u praksi može biti nefunkcionalno u slučaju da predsednik i Vlada pripadaju suprotnim političkim blokovima. Zato je za demokratsku i evropsku budućnost Srbije bitno da partije demokratskog bloka pobede na predstojećim parlamentarnim izborima, formiraju vladu i da, zatim, podrže zajedničkog predsedničkog kandidata.


Havijer Solana: Što pre nastaviti pregovore sa Srbijom\nDanas su najviši evropski zvaničnici naglasili da Srbija ima ogroman ekonomski i kulturni potencijal, koji bi se trebao iskazati u skorom zaključenju pregovora sa Evropskom komisijom. Uz to, nagovešteno je da će, ako se utvrdi da Beograd ulaže sve napore u postizanju saradnje sa Hagom, Evropska unija da promeni sadašnji stav i nastaviti prekinute pregovore.\nDva ključna evropska zvaničnika, visoki predstavnik EU, Havijer Solana i komesar za proširenje, Oli Ren su danas, odvojeno uputili poruke u kojima se nadaju da će zvanični Beograd uložili sve napore kako bi locirao, uhapsio i prebacio u Hag Ratka Mladića. Za Solanu je dovoljno da glavna tužiteljica Haško suda, Karla del Ponte potvrdi da srpske vlasti čine sve što je u njihovoj moći kako bi ispunile ovaj zadatak, da Brisel promeni sadašnji stav i odmrzne pregovore sa Beogradom.\nMedjutim, takvo nešto se još nije dogodilo i prilike ostaju iste kakve su bile u vreme donošenja odluke Komisije o otkazivanju narednog kruga pregovora.\nDa će Srbija u skoro vreme uspeti da savlada hašku prepreku, nada se i evropski komesar za proširenje, Oli Ren, koji potvrdjuje da će Komisija i ostale zvanične briselske adrese učiniti sve sa svoje strane da se započeti pregovori i zaključe kako je prvobitno planirano, do kraja ove godine. Ipak, da bi dobili priliku da iskažu svoju spremnost, evropski zvaničnici moraju da čekaju na pozitivne korake iz Beograda- transfer u Hag nekadašnjeg zapovednika vojnih snaga bosanskih Srba, čime bi se i praktično dokazalo da zemlja "iza sebe ostavlja nacionalističku prošlost, a okreće se evropskoj budućnosti".


Negroponte: Značajano poboljšanje rada američkih obaveštajni agencija\nNacionalni direktor obaveštajnih agencija, Džon Negroponte izjavio je da je tokom prve godine na tom položaju nastojao energično da poboljša prikupljanje i analizu obaveštajnih informacija.\nPoložaj nacionalnog direktora uspostavljen je pre godinu dana u okviru reforme američkih obaveštajnih agencija, posle nekoliko važnih propusta. Medjutim, ima i dosta kritika da uvodjenje ovog položaja nije zaista doprinelo poboljšanju rada obaveštajnih agencija.\nU jednom od retkih javnih nastupa nacionalni direktor obaveštajnih agencija, Džon Negroponte, rekao je da je njegova kancelarija ostvarila značajan napredak u poboljšanju rada američkih obaveštajni agencija. Negroponte je naveo da je poboljšana razmena informacija medju različitim agencijama kako bi se sprečilo da se ponove neki od nedavnih propusta, posebno neuspeh u otkrivanju priprema za terorističke napade 11. septembra 2001.\n«U poredjenju sa situacijom pre napada 11. septembra, zaista smo ostvarili značajan napredak u razmeni informacija u okviru obaveštajnih agencija.»\nKongres je uspostavio položaj nacionalnog direktora obaveštajnih agencija pre godinu dana imajući u vidu propuste ne samo u vezi sa napadima od 11. septembra, već i one u Iraku, gde nije pronadjeno nikakvo oružje za masovno uništenje. Glavni zadatak Negropontea, koji je prvi postavljen na ovo mesto, je da koordiniše rad 15 obaveštajnih agencija SAD.\nNegroponte je rekao da se ključne informacije sada dostavljaju ljudima koji treba da preduzmu akciju u vezi sa njima. On je dodao da su prikupljanje i analiza obaveštajnih podataka značajno poboljšani kako bi SAD mogle da odgovore na dve ključne pretnje - širenje oružja za masovno uništenje i terorizam.\nMedjutim, kritičari tvrde da novi položaj ne rešava prave probleme obaveštajnih agencija. Leri Vilkerson, koji je bio šef kabineta bivšeg državnog sekretara Kolina Pauela, izjavio je za Glas Amerike, da će uvodjenje položaja nacionalnog direktora samo stvoriti još jedan nivo birokratije.\n«Nije došlo do većih promena. Dodat je samo još jedan nivo birokratije sa direktorom Negroponteom i osobljem koje je on doveo. Mislim da to nije ono što nam je potrebno, a to je dramatična promena pokvarenog obaveštajnog aparata - posebno u Centralnoj obaveštajnoj agenciji.»\nZvaničnici su naveli da je Negroponte zatražio otvaranje hiljadu i po radnih mesta i finansijska sredstva potrebna za to. Negroponte, inače bivši američki ambasador u Iraku, brani taj zahtev tvrdeći da mu je osoblje potrebno za uspešno obavljanje njegove misije.


Servis racunara - Servis racunara Smederevo\nServis racunara Smederevo\nservis otkup i prodaja računara\nOtkup i prodaja računara\nZamena delova racunar\nZamena delova laptopa\nOnline održavanje i opravka\nServis računara PC Servis u Smederevu vrši popravke svih tipova računara. Popravka računara obuhvata sve vrste računara i servera: instalacija sistema, čišćenje virusa, popravka hardvera i softvera, održavanje računara.\nSvaki problem na računaru otklanjamo 100% uspešno. Besplatna dijagnostika kvara (ukoliko izvršite otklanjanje kvara u našem servisu – inaće dijagnostiku naplaćujemo 1.000 dinara) obuhvata test ispravnosti hard diska, ssd, napajanje, procesora, grafičke karte. Nakon kompletnog servisa vaš kompjuter mora raditi kao nov !\nProcedura popravke računara\nPopravka računara podrazumeva sledeće: Nakon prijema uređaja u servis radi se dijagnostika prema dobijenim informacijama od korisnika računara, koja može trajati par sati ili par radnih dana. Nakon toga, javljamo cenu popravke vlasniku. Ukoliko cena odgovara i vlasnik pristane na popravku radi se popravka računara a ukoliko ne pristane, plaća samo cenu dijagnostike (utrošeno vreme i materijal za detekciju kvara). Kada nas pozovete preko telefona ili putem Vibera, Email ili SMS poruke, naši serviseri će vam već preliminarno reći da li postoji način i mogućnost popravke odnosno da li se određeni servis računara. Koje informacije trebate imati spremne za nas kada nas budete kontaktirali reći ćemo vam u razgovoru ? Šta ste vi primetili kao problem na računaru ? Ako prihvatite naš predlog za servis računara, uradićemo dijagnostiku i daćemo vam besplatno procenu koliko košta popravka. Ako se slažete da cenom, vaš računar se popravlja, a zatim testira ispravnost svih računarskih komponenti. Kada je uređaj popravljen i spreman za preuzimanje, naš servis vas obaveštava da računar možete preuzeti ili će vam isti biti poslat na vašu adresu. Zadržavamo pravo da popravku produžimo za koji dan ukoliko dođe do nepredviđenih okolnosti.


TO na Sajmu turizma u Beogradu – Radio televizija Trstenik\nTO na Sajmu turizma u Beogradu\n25. februara 2019. 25. februara 2019. 37\nBeogradski sajam krajem februara svake godine na nekoliko dana postaje „svet u malom“, ali i privredna manifestacija koja, uz poslovne, okuplja i na desetine hiljada „običnih“ posetilaca. Neko traži poslovne partnere, neko turističke aranžmane. Svakako, svi su tu i na jednom mestu predstavljaju se turističke agencije, savezi i organizacije, hoteli, turistički centri, vazduhoplovne kompanije, međunarodni tur operatori… i na ovogodisnjem Sajmu turizma ucesce je uzela Turisticka organizacija opstine Trstenik.\nDirektor Turističke organizacije Vladimir Jevtić kaže da su se posetioci Sajma najviše interesovali za manastire, manifestacije koje se organizuju, ozonske staze…Ove godine akcenat je stavljen sa Pečenijadu I u skladu sa tim zabeleženo je veliko interesovanje posetilaca Sajma.\nNa ovakvim sajmovima na najbolji nacin predstavlja se turisticki potencijal opstine Trstenik, tako da se u danima koji dolaze ocekuje veci broj zainteresovanih turista da dodju u nas kraj i uzivaju u svemu sto im nasa opstina moze pruziti.\nTO TrstenikVladimir JevtićPodeli0\nAleksandar Vučič u Vrnjačkoj Banji\nPredsednik Vučić obišao Opštinu Trstenik\nOdržan sastanak kolegijuma direktora javnih ustanova\nAnica Miletić 7. februara 2019. 14. februara 2019.


Evroliga izabrala tim decenije - Dodaj ne driblaj\nKošarkaška reprezentacija Srbije može da se pohvali činjenicom da su njena dva člana izabrana za tim decenije u Evroligi.\nGlasovima navijača, medija, trenera i igrača srpski reprezentativci Bogdan Bogdanović i Miloš Teodosić izabrani su u idealan tim decenije Evrolige. Pored njih u timu se nalaze još Nando de Kolo, Dimitris Dijamantidis, Kajl Hajns, Luka Dončić, Serhio Ljuj, Huan Karlos Navaro i Jorgos Printezis.\nTrenutni član Kingsa, Bogdan Bogdanocvić, debitanski nastup u Evroligi upisao je 2012. godine u dresu Partizana. Kao član crno belih osvoji je titulu "zvezda u usponu" elitnog evropskog takmičenja. Najveći uspeh u Evroligi ostvario je u dresu Fenerbahčea, kada je podigao pehar Evrolige 2017. godine i uz to bio proglašen za najboljeg strelca fajnal-fora.\nKapiten naše reprezentacije Miloš Teodosić najveći trag u Evroligi ostavio je u dresu CSKA. Sa moskovljanima uspeo je da se popne na krov evrope u sezoni 2016/17. U finalnoj utakmici protiv Fenera bio je najkorisni igrač meča. Trenutno nastupa za Virtus iz Bolonje koji sa klupe predvodi Aleksandar Đorđević.


PAZITE šta pišete na WhatsApp. Zbog greške programera svako može da špijunira grupne četove\nNakon sigurnosnih provera otkrivena je ogromna greška u WhatsApp-u koja dozvoljava da hakeri infiltriraju bilo koga u bilo koji privatni grupni čet na ovoj aplikaciji.\nI pored pokušaja programera WhatsApp-a eksperti kažu da ovaj problem nije otklonjen i da se vrlo jednostavno bez dozvole admina grupe u svaku konverzaciju može ubaciti još ljudi, a da to niko ne primeti. Iz Fejsbuka, u čijem je vlasništvu aplikacija, kažu da bag nije opasan jer svako u grupnom četu dobije obaveštenje čim im se pridruži neko novi, pa tako mogu odmah da reaguju.\nOvo je otkrila grupa eksperata na jednoj sigurnosnoj konferenciji u Cirihu. Kako kažu, čim se novi član ubaci u razgovor dobija mogućnost da čita samo nove poruke, ali ne i one koje su u grupi ranije razmenjivane. Oni predlažu korisnicima WhatsApp-a da se za sada drže klasičnog četovanja, jedan na jedan.\nOgromna promena! Stiže nova super-linija telefona\nWhatsApp KONAČNO uvodi opciju koju su SVI ČEKALI\nViber ili Vajber? Kako god, nikada nećete morati da ga plaćate


Radončić održao konsultacije s policijskim direktorima i komesarima BiH – Super TV\nRadončić održao konsultacije s policijskim direktorima i komesarima BiH\nSARAJEVO, 3. aprila (FENA) – Ministar sigurnosti BiH Fahrudin Radončić danas je održao dvosatne konsultacije sa svim policijskim direktorima i komesarima u Bosni i Hercegovini.\nNa videokonferenciji su učestvovali direktori Granične policije BiH, SIPA-e, Direkcije za koordinaciju policijskih tijela, Službe za poslove sa strancima, direktor FUP-a i direktor MUP-a Republike Srpske, šef policije Distrikta Brčko i deset kantonalnih komesara.\nNakon održane konferencije, ministar sigurnosti Fahrudin Radončić je dao videoizjavu u kojoj navodi da je, u ime Ministarstva sigurnosti BiH, čestitao na izvanrednom poslu koji su sve policije, počevši od Granične policije BiH do kantonalnih i entitetskih policija, uradile „da naša medicinska struka, pa i krizni štabovi dobiju vrijeme da se konsolidiraju, da nabave još više i bolje opreme i u svom segmentu odgovore na krizu, koja sada iz sigurnosnog prelazi u zdravstveni sektor“.\n– Konstatovali smo jednu nespornu činjenicu da je BiH, a što su primjetili i naši inozemni partneri, dobro reagirala kada je kriza u pitanju, ne samo u sigurnosnom nego i u drugim segmentima pariranja koronavirusu – naveo je Radončić.\nPo njegovim riječima, poseban akcenat današnje videokonferencije je bio kako da virus ne uđe u policijske institucije i policijske stanice i šta će se raditi ukoliko se to dogodi.\n– Sada imamo situaciju da su 72 policajca u samoizolaciji. Dogovoreni su praktični scenariji kako će određeni timovi, ukoliko virus uđe među policajce, preuzeti poslove drugih i kako će se određeni objekti mijenjati alternativno. Također, naznačena je važnost da očuvamo stanje da virus nije ušao u migrantsku populaciju i migrantske centre gdje imamo više od 6.500 ljudi – kazao je Radončić.\nDodao je da, zahvaljujući Službi za poslove sa strancima, koja sjajno radi svoj posao i trijažama koje obavlja, nije dozvoljeno da se pridošli migranti iz jednog kantona u drugi, pomiješaju i da tako poraste rizik od koronavirusa.\n– Na nama je, odnosno IOM-u, Službi za poslove sa strancima i drugima koji rade s migrantima, da probamo da takvo stanje i očuvamo – naveo je državni ministar sigurnosti.\nKaže da je upoznat od pojedinih, Federalnog ili drugog nivoa, da su formirani i timovi za borbu protiv cyber kriminala i unošenjem panike među stanovništvom.\n– Također, napravljeni su na državnom nivou i timovi za borbu protiv farmaceutskog kriminala i tu nam pomaže i Interpol. Vjerujem da ćemo ubrzo vidjeti i naše policajce sa zaštitnim vizirama. To su nabavile policijske ustanove od naših domaćih fabrika koje su počele da proizvode ta veoma važna sredstva za samozaštitu – istaknuo je Radončić.\nMislim da, dodao je on, u cijeloj situaciji treba napomenuti da je primjećen trend pada krivičnih djela i saobraćajnih udesa, što je normalno.\n– Ovom prilikom je konstatirano da će sve policijske strukture i dalje biti maksimalno odgovorne na svom, veoma važnom, poslu, da natjeramo ljude koji ne žele da poštuju odluke kriznih štabova, da to čine i da budu procesuirani.\nMinistarstvo sigurnosti BiH će, u skladu s okvirnim Zakonom o zaštiti i spašavanju, član 11, nastaviti da u punom kapacitetu koordinira sve ove poslove i o tome redovno informira javnost – kazao je ministar Radončić u videoizjavi, saopćeno je iz Ministarstva sigurnosti BiH.


Izvor: Radio Televizija Vojvodine, 14.Jun.2021, 07:16\nVulin: Nema razlike između Tačija i Kurtija\nMinistar unutrašnjih poslova Aleksandar Vulin izjavio je večeras da nije optimista pred sutrašnje pregovore Beograda i Prištine u Briselu i dodao da nema razlike u stavovima Albanaca prema Srbima na Kosovu i Metohiji i Srbiji.\nVulin je za TV Pink naveo da Srbija nastavlja sa borbom da se sačuvaju Srbi u južnoj pokrajini, ali istakao i da je za vreme dok je bio direktor Kancelarije za KiM upoznao i političke predstavnike Albanaca te da je uvideo da nema razlike između Tačija i Kurtija.\n"Isto će se ponašati, između sebe se svađaju, ali kada je u pitanju odnos prema Srbima na KiM i Srbiji ponašaju se isto, smatraju da Srba ne treba da bude na Kosovu i Metohiji, a da Srbiji treba naneti zlo", kazao je Vulin.\nPrema njegovim rečima, premijer privremenih prištinskih institucija Aljbin Kurti se ponaša kukavički i uvek traži način da do razgovora ne dođe, da se ne nađe sa predsednikom Srbije Aleksandrom Vučićem oči u oči.\nKako kaže, sada u delegaciji vodi Sarandu Bogojevci, koja je žrtva silovanja, čime Kurti želi da pritisne Vučića.\n"Jel treba sada predsednik da povede majke pobijene dece? Kukavički je i ružno koristiti tuđu patnju da biste pregovarali", kazao je Vulin.\nIstiče da je predsednik Vučić čvrst čovek i da je izdržao mnoge pritiske.\nOno što ga brine jeste što iza takvog Kurtijevog ponašanja, kako kaže, obično dođe do agresije nad Srbima na KiM.\nKada je reč o Zajednici srpskih opština, Vulin kaže da je sada formiranje ZSO na EU, odnosno da nefofmiranje utiče loše na kredibilitet Unije.\n"Mi se raspravljamo o Zajednici srpskih opština, kada je to u pitanju znam da će Albanci slagati, ali na tom papiru stoji potpis EU, oni su dužni da se sprovede ono što su kao pokrovitelji potpisali. Ovde je u pitanju kredibilitet EU", zaključio je Vulin.\nRTS: Vulin: Znamo ko je naredio prisluškivanje predsednika Vučića\nNezavisne Novine: Vulin: Znamo ko je prisluškivao Vučića\nRadio Slobodna Evropa: Vulin: Znamo ko je iz policije prisluškivao Vučića\nPostoji ime čoveka koji je razvio sistem, rekao je ministar..Ministar unutrašnjih poslova Aleksandar Vulin izjavio je da je poznato ime i prezime pojedinca koji je naredio da se prisluškuje predsednik Srbije Aleksandar Vučić...- Postoji ime čoveka koji je razvio sistem prisluškivanja Aleksandra...\nMinistar unutrašnjih poslova Aleksandar Vulin ocenio je da je najvažniji zadatak sadašnje generacije srpskih političara "stvaranje srpskog sveta".On je za današnju Politiku ocenio da će Balkan biti bezbedniji "kad Srbi budu ujedinjeni"."Kada govorimo o srpskom svetu, pitam vas da li Britanija može...\nTUŽILAŠTVO JE GOSPODAR SVIH INFORMACIJA: Vulin o prisluškivanju predsednika Vučića\nMinistar ističe da sve što je bilo do policije je urađeno..Što se tiče Ministarstva unutrašnjih poslova, sve što se tiče nelegalnog prisluškivanja predsednika Aleksandra Vučića i članova njegove porodice je policijski rasvetljeno. Svi dokazi su objedinjeni i predati nadležnom tužilaštvu...Ovo...


PočetnaVestiSoftware/WebWindowsGoogle Chrome će nastaviti da radi na operativnom sistemu Windows 7 najmanje do 2022. godine\n21.11.2020 10:53 | 0 Software/Web\nMicrosoft Windows 7 je prvi put objavljen pre više od deset godina, i iako su ga nasledili Windows 8, 8.1 i 10, i dalje se široko koristi u primenama u preduzećima. Google je prvobitno planirao da zaustavi podršku Chrome-a za Windows 7 počev od 2021. godine, ali planovi su sada pomereni na 2022. godinu.\nMicrosoft je okončao redovnu podršku za Windows 7, 14. januara 2020, ali kompanija i dalje pruža bezbednosne ispravke za korporativne kupce. Google je ranije rekao da će nastaviti da ažurira Chrome na operativnom sistemu Windows 7 najmanje do 15. jula 2021. godine, pružajući korporativnim kupcima još 18 meseci od Microsoftovog roka za nadogradnju sistema. Kompanija sada pomera presek za šest meseci, do 15. januara 2022.\nPogledajte još: Chrome 87 uvodi najznačajnija poboljšanja brzine do sada, duže trajanje baterije\n„Prelazak na Windows 10 bio je deo puta mnogih organizacija tokom godine“, napisao je Google u blogu. „Ali kako su se pojavili novi prioriteti za IT timove, čuli smo da je 21% organizacija još uvek u procesu prelaska na Windows 10. Sa ovim proširenjem podrške, preduzeća sa njihovim nadogradnjama koje su još u toku mogu biti sigurna da njihovi korisnici koji ostaju na Windows 7 će i dalje imati koristi od Chrome-ove prednosti - bezbednosti i produktivnosti “.\nIako će sam Chrome i dalje podržavati Windows 7, pregledači i druge aplikacije zasnovane na Chromium-u mogu odlučiti da ranije odustanu od ovog operativnog sistema. Microsoft je planirao da podrži svoj novi Edge pretraživač na operativnom sistemu Windows 7 do 15. jula 2021.


03.12.2020 u 16:16\nPosao za stalno u Kliničkom centru Niš dobilo je danas 205 zdravstvenih radnika, i to 116 lekara iz različitih oblasti medicine, tri farmaceuta i 86 medicinskih tehničara. Ugovore o stalnom zaposlenju uručio im je v.d. direktora te ustanove Zoran Perišić i tom prilikom je rekao da se radi o mladim ljudima koji su na početku epidemije korona virusa „prvi izašli da brane svoje sugrađane, roditelje i prijatelje”. Perišić je kazao da će, kada se završi ova borba protiv korone, svi novoprimljeni zdravstveni radnici biti raspoređeni na klinike i institute Kliničkog centra i dobiće neka nova zaduženja. „Pokušaćemo da sve koji su uključeni u ovu borbu protiv Kovida zaposlimo na neodređeno vreme. Prilikom zapošljavanja za stalno onih koji rade na određeno vreme prioritet će biti dužina rada na\n02.12.2020 u 17:12\nPrema podacima italijanskog državnog Instituta za statistiku 437 hiljada Italijana ostalo je bez posla od oktobra 2019. do oktobra ove godine, piše agencija Ansa prenosi Tanjug. Porast broja nezaposlenih najviše je prouzrokovan ekonomskim posledicama pandemije kovida 19. Ukupan broj nezaposlenih u Italiji je skoro dva i po miliona, u populaciji od 60 miliona stanovnika, a među njima najbrojniju grupu, 30 odsto čine mladi od 15 do 24 godine starosti. U poređenju s februarom ove godine kada je u Italiji počela pandemija kovida 19, izgubljeno je 420 hiljada radnih mesta. Prema statističkim podacima porastao je i broj takozvanih „neaktivnih”, to su osobe koje su prestale da traže posao i u starosnoj grupi od 15 do 64 godine starosti „neaktivnih” je 257 hiljada, piše agencija.\n23.11.2020 u 21:22\nTek svaka osma Romkinja ima zaposlenje\nVeliki broj romskih devojčica prestaje s obrazovanjem u sedmom ili osmom razredu osnovne škole, polovina njih stupi u brak pre punoletstva i potpuno se posveti porodici i gajenju dece, a ako uopšte stignu do tržišta rada, najčešće obavljaju najniže plaćene poslove i primaju minimalnu zaradu. Poslednji podaci o zaposlenosti Romkinja, izvedeni iz istraživanja agencije Ujedinjenih nacija za prava žena (UNWOMEN) govore da stopa zaposlenosti Romkinja iznosi svega 12 odsto, što znači da tek svaka osma žena u romskoj populaciji ima posao. Podatak da je skoro dve trećine Romkinja radno neaktivno – niti ima posao, niti ga traži, govori o njihovoj velikoj obeshrabrenosti u traženju posla, a brojke Nacionalne službe za zapošljavanje svedoče da se na birou nalazi svega 13.000 Romkinja. Drugim rečima,\n13.11.2020 u 23:15\nEfekti rada određuju zaradu, a ne rad od kuće\nRad na daljinu postao je novo nepisano pravilo za milione ljudi širom sveta, pa poslodavci sve češće preispituju svoju strategiju poslovanja, a jedna od njih je: treba li takav rad, u smislu zarade, da bude izjednačen sa konvencionalnim oblicima angažovanja. Velike kompanije, pre svega „Fejsbuk” i „Gugl”, nedavno su presekle – radnicima koji rade na daljinu plate će biti manje. I u Srbiji sve više poslodavaca govori o takozvanom prilagođavanju plata, to jest smanjenju zarada onima koji nisu prisutni u kancelariji, već rade od kuće. Ipak, u Ministarstvu za rad ističu da takvi zaposleni ne smeju da imaju manja prava i nepovoljnije uslove rada od onih koji obavljaju iste ili slične poslove u prostorijama\n04.11.2020 u 21:44\nSezonski poslovi povećali zaposlenost\nBroj zaposlenih u Srbiji povećan je za 44.422 osobe u odnosu na isti period lane, odnosno za 2,3 procenta, pa su tako u našoj zemlji na kraju trećeg kvartala 2020. registrovana 2.224.842 zaposlena građanina. Rast zaposlenosti beleže prerađivačka industrija, u kojoj je sada oko 14.500 radnika više, građevinarstvo sa oko 9.700 više angažovanih, trgovina na veliko i malo i popravka motornih vozila gde je oko 9.000 ljudi više zaposleno nego lane. I pored obećavajuće statističke slike, Dragoljub Rajić, iz Mreže za poslovnu podršku, smatra da nam problemi u vezi sa održanjem stope zaposlenosti tek predstoje, posebno s istekom državne pomoći u formalnom sektoru, koji će usloviti pad zapošljavanja u proizvodnji, gde je dosad bilo manje-više dobro stanje. – Čim izostane pomoć pred nama će\n04.11.2020 u 16:35\nRepublički geodetski zavod zapošljava 367 stručnih lica\nRepubličkom geodetskom zavodu (RGZ) trenutno nedostaje 367 stručnih lica kako bi se popunila sva radna mesta predviđena novom sistematizacijom, saopšteno je danas iz tog zavoda. Iz RGZ-a su naveli da je sistem „prenapregnut” zbog povećanog broja zahteva koji stižu od građana na koje je potrebno odgovoriti. Profesionalnim korisnicima omogućen je pristup servisu eŠalter 24 sata, sedam dana u nedelji i na taj način je drastično povećan broj prijemnih mesta za zahteve građana, objasnili su iz RGZ-a prenosi Beta. Oni su naveli da je broj zahteva koji se podnose povećan i zbog podizanja svesti o važnosti upisa u katastar nepokretnosti čemu je doprineo i novi zakonski okvir. „Sa visokim brojem nepopunjenih radnih mesta i nedovoljnim kadrovskim kapacitetima za obavljanje zakonom


Gradonačelnik Beograda primio prvu dozu vakcine\nTanjug 28. januara 2021. 15:34\nBEOGRAD – Gradonačelnik Beograda Zoran Radojičić primio je danas u Gradskom zavodu za javno zdravlje prvu dozu vakcine protiv Kovid-19 virusa, a nakon toga ponovo poručio da su vakcine, kako tradicionalne, tako i moderne – bezbedne i delotvorne.\n“Iza svake ove male bočice vakcine je mnogo nauke, mnogo sati rada u laboratorijama, mnogo znanja i mnogo kontrole. Istoj toj nauci verujemo kada se lečimo od bolesti poput bolesti srca ili tumora”, rekao je Radojičh i podsetio da su vakcine kroz 200 godina svoje istorije iskorenile mnoge teške i opasne bolesti.\nSada nam, kako je istakao, donose jedino efikasno sredstvo za borbu protiv virusa koji ima pandemijske razmere.\n“Danas imamo neuporedivo efikasnije lekove za mnoge bolesti od kojih su naši preci masovno umirali, a isti naučnici i laboratorije stoje iza ovih vakcina kao i iza lekova koji se svakodnevno uzimaju”, naveo je Radojičh, prenose iz Gradske uprave.\nOn je podsetio da je važno da i dalje držimo distancu i nosimo maske i objasnio kako deluje vakcina koju je danas primio.\n“Upravo sam primio prvu dozu. Time je imunitetu poslata poruka i on sada počinje da stvara odgovor. Za tri nedelje ću dobiti svoju drugu dozu, koja pojačava poruku imunitetu da nastavi da stvara antitela još naredne dve nedelje za gotovo potpunu zaštitu. Dakle, narednih pet nedelja se ponašam kao da vakcinu nisam primio, i dalje poštujem revnosno sva pravila jer tako čuvam sebe i svoje okruženje” pojasnio je Radojičić.\nGradonačelnik je istakao dobar odziv građana za vakcinaciju kako u Beogradu, tako i u celoj zemlji.\n„Veoma sam zadovoljan što vidim i da je poruka o ulozi vakcine u zaštiti od Kovid-19 virusa doprla do velikog broja sugrađana, jer interesovanje koje pokazuju je zaista veliko. Na primer, tokom jučerašnjeg dana je samo u na punktu Beogradski sajam vakcinisano više od 6.300 sugrađana,“ zaključio je on.


IZVOĐAČ RADOVA NA GRADSKOM TRGU U LESKOVCU BIĆE POZVAN NA ODGOVORNOST, IZJAVILA PREMIJERKA ANA BRNABIĆ - TV 4S\nOd tv4s\t Poslednja obnova avg 4, 2021\nIzgradnja gradskog trga postala je najveći infrastrukturni problem u Leskovcu ocenila je premijerka Ana Brnabić i dodala da će firma “Bauwesen” koja izvodi radove biti pozvana na odgovornost.\nNa novinarsko pitanje ko je vlasnik ove firme, premijerka je rekla da ne zna i da to može da se proveri u APR-u.\n“Ovo što ta firma radi u Leskovcu je krajnje neprihvatljivo. Ja sam već sinoć poslala poruku mom kabinetu da pozovu na sastanak tu firmu i vidimo šta možemo da uradimo, jer je to kako oni rade u Leskovcu krajnje neprihvatljivo. Tu ćemo firmu pozvati na odgovornost ”, rekla je Brnabić.\nANA BRNABIĆPREDSEDNICA VLADE


Rusija pod pretnjom novih sankcija\nGeneralni sekretar NATO-a Jens Stoltenberg izrazio je zabrinutost da bi borbena grupa ruske mornarice koja je u Sredozemno more uplovila sa nosačem aviona mogla da pokrene napade na opkoljeni sirijski grad Alepo.\n"Kad je reč o borbenoj grupi koju predvodi ruski nosač aviona koji plovi ka Mediteranu, važno je podvući da Rusija, naravno, ima pravo da operiše u međunarodnim vodama i da ovo nije prvi put da smo videli ruski nosač aviona u Mediteranu, to se dogodilo već nekoliko puta", istakao je prvi čovek NATO-a.\nAli, ističe Stoltenberg, ono što budi zabrinutost jeste da bi grupa ruskih brodova na čelu sa nosačem aviona mogla biti iskorišćena za podršku vojnim operacijama u Siriji.\n"I to kako bi se intenzivirali napadi na Alepo a čime bi se povećala ljudska patnja. To je nešto sasvim različito od slanja nosača aviona u Mediteran kao deo normalnih pokreta koje smo registrovali i ranije", rekao je Stoltenberg u sedištu NATO u Briselu.\nBorbena grupa ruskih brodova na čelu sa nosačem aviona "Admiral Kuznjecov" sredinom ovog meseca poslata je u Sredozemlje.\nRusija je juče najavila da će u vazdušnim udarima praviti pauze 11 sati svakog dana u naredna četiri dana, kako bi omogućila da civilno stanovništvo Alepa dobija humanitarnu pomoć.\nZa sada nije jasno koliko će ta pauza trajati, pri čemu je ruska strana navela da će to biti 11 časova, ali je kasnije dodala da je produžila pauzu za još 24 sata, navodi AFP.\nUjedinjene nacije su saopštile da će Moskva poštovati primirje do subote uveče.\nU međuvremenu je ruski ministar spoljnih poslova Sergej Lavrov u telefonskom razgovoru sa američkim kolegom Džonom Kerijem, kako prenosi AFP, rekao da bi obustava borbi mogla pružiti i civilima i pobunjenicima priliku da odu.\nLavrov je, međutim, kazao Keriju da "pobunjenici krše primirje i sprečavaju evakuaciju stanovništva", saopštilo je Ministarstvo spoljnih poslova Rusije citirajući Lavrova.\nKeri je potvrdio da je razgovarao sa Lavrovom, ali ne pominjući da je bilo govora o Siriji, navodi AFP.\nTelefonski razgovor, koji je inicirao Vašington, sedmi je ovog meseca i usledio je na kraju dana kada je stupila na snagu humanitarna pauza u istočnom Alepu koji drže pobunjenici nakon više nedelja žestokog ruskog bombardovanja, prenosi francuska agencija.\nDim iznad sirijskog grada Alepa\nEvropski lideri na samitu Evropske unije smatraju, međutim, da je gest Rusije sračunat da koincidira sa njihovim sastankom u Briselu kako bi se umanjile rastuće šanse za sankcije protiv Moskve.\nEU je razmatrala mogućnost sankcija za one koji podržavaju Asadov režim ukoliko ne zaustave zverstva u Siriji. U nacrtu saopštenja do koga je došao RSE pred samit u Briselu 20. oktobra najavljuje se da blok "razmatra sve opcije, uključujući dalje restriktivne mere i targetiranje pojedinaca i entiteta koji podržavaju sirijski režim, ukoliko se zločini nastave".\nRusija nije pomenuta, ali je istaknuta u nacrtu ovog saopštenja, u kome stoji da EU "snažno osuđuje napade sirijskog režima i njihovih saveznika, među kojima je i Rusija, na civile u Alepu".\nNemačka kancelarka Angela Merkel je podolasku na sastanak Evropskog saveta novinarima rekla da se nada da će Savet učvrstiti stav da je ruska podrška u Alepu potpuno nehumana prema stanovnicima tog grada.\n"Zato mora da se radi na uspostavljanju prekida vatre, umesto tek nekoliko sati pauze, posle koje uslede sati bombardovanja, potrebna je obustava borbi kako bi stanovnicima mogla stizati humanitarna pomoć", rekla je nemačka kancelarka.\nNakon predsednika Evropskog saveta Donalda Tuska, i francuski predsednik Fransoa Oland je u Briselu rekao da EU treba da ostavi otvorenu opciju za uvođenje sankcija protiv Rusije zbog uloge u bombardovanju Alepa.\n"Nemačka kancelarka Angela Merkel i ja izvršili smo pritisak na (ruskog predsednika) Vladimira Putina da uradi ono što mu je dužnost. To znači prekid vatre i zaustavljanje bombardovanja, umesto nastavka podrške sirijskom režimu. Sve opcije su otvorene sve dok ne postignemo prekid vatre koji se poštuje i sve dok postoji namera da se uništi Alepo, grad mučenika", rekao je Oland pred početak samita šefova država i vlada EU.\nAlepo, mrlja na kolektivnoj savesti\nAsad pozvao na predaju vojnika u Alepu, novi pritisak Zapada na Moskvu\nUN nastavlja potragu za mirom u Siriji


NSinfo: Izrada godišnjih karata po povlašćenim cenama\nIzrada godišnjih karata po povlašćenim cenama\nNa prodajnim mestima JGSP Novi Sad 7. februara počinje izrada\ngodišnjih karata po povlašćenim cenama za sve kategorije usluga prevoza, koje su to pravo ostvarile i prošle godine.\nGodišnje karte mogu da izrade sledeće kategorije korisnika usluga prevoza:\n2. deca sa smetnjama u razvoju koja pohađaju osnovnu i srednju školu ili dnevni boravak, i omladina sa invaliditetom koja pohađa dnevni boravak na teritoriji Grada Novog Sada, kao i pratioci za ličnu pomoć deteta angažovani na osnovu rešenja Centra za socijalni rad Grada Novog Sada, ili na osnovu akta izabranog lekara ukoliko je pratilac roditelj ili član porodičnog domaćinstva;\n3. osobe na dijalizi i sa transplatiranim organima koje koriste tuđu negu i pomoć;\n5. izbegla, prognana i raseljena lica kojima je zbog teške bolesti potrebna češća kontrola lekara po kriterijumima gradskog organa nadležnog za zdravstvo i socijalnu zaštitu;\nGrađani stariji od 65 godina moći će da izrade svoje karte na svim prodajnim mestima JGSP „Novi Sad“.\nGotove karte moći će da se preuzmu 3 dana nakon predaje zahteva, na istom mestu na kome je zahtev predat.


Manjifiko 15. aprila nastupa u Beogradu(VIDEO)\nSlovenački muzičar Robert Pešut Magnifico (Manjifiko) nastupiće sa gostima 15. aprila u beogradskom Belexpo centru\nAutor muzike za serije “Montevideo, Bog te video!” i “Senke nad Balkanom” i evergrina “Pukni Zoro” poslednji put je nastupio u Beogradu pre četiri godine. Kako poručuju organizatori, Magnifico važi za jedno od najintrigantnijih imena Slovenije i bivše Jugoslavije na muzičkoj sceni. Poznat je po eklektičnom zvuku i prepoznatljivom humoru, a poigravanje sa raznovrsnim žarovima postalo je njegov zaštitni znak. Svoju muziku opisuje kao retro šik, kombinaciju balkan-disko šlagera i džeza.\nKomponovao je muziku za više srpskih i slovenačkih filmova, među kojima je najpoznatija saradnja sa glumcem, režiserom i producentom Draganom Bjelogrlićem. Autor je muzike za filmove “Montevideo, Bog te video!” i “Montevideo, vidimo se!”, a tokom ovih projekata sarađivao je sa španskom divom Luz Kasal i srpskim vojnim orkestrom “Stanislav Binički”. Takođe, autor je muzike za popularnu seriju “Senke nad Balkanom”.\nTokom muzičke karijere duge dve i po decenije izdao je 11 albuma i izgradio je svetsku karijeru. Njegov album “Export/Import” je 2004. godine izdala izdavačka kuća Sony, a album “Magification” objavljen je za uglednu izdavačku kuću Piranha Musik.\nUlaznice za beogradski koncert mogu se nabaviti putem Eventim i Gigstix prodajne mreže po ceni od 1190 dinara za parter i 1790 dinara za VIP.


Žena u invalidskim kolicima progovorila o nasilju u porodici (VIDEO) | Za media\nPre 15 dana pripadnici Policijske uprave Bor uhapsili su Nenada Dragićevića iz ovog grada zbog sumnje da je fizički i psihički maltretirao suprugu Draganu, i da to traje duže vreme.\nCeo slučaj, kako smo nezvanično saznali, prijavile su njihove komšije a ono što celu priču čini još strašnijom je to što je Dragana od svoje 9. godine invalid. Ova žena se tek sada osmelila da o onome što je trpela progovori pred kamerama.\nEmbedded video for Žena u invalidskim kolicima progovorila o nasilju u porodici (VIDEO)\nČlanovi Planinarskog kluba Starica iz Majdanpeka, učestovaće sutra u Pohodu Karađorđevim stopama, koji organizuje Planinarsko društvo...Više\nPripadnici Ministarstva unutrašnjih poslova u Boru uhapsili su R. B. (1984), zbog postojanja osnova sumnje da je...Više\nPU Bor razrešila krađu alata. Mole oštećene građane da lično preuzmu ove predmete\nPripadnici Ministarstva unutrašnjih poslova u Boru oduzeli su više komada raznog alata i štapova za pecanje tokom...Više


Vladimir Stojković je prilično šokirao domaću javnost otvorenim pismom u kojem je svoju bivšu suprugu Bojanu Rajić okarakterisao kao narkomanku, laku ženu i lošu majku. Bojana je odlučila da...\n10:03 >> 13:29\nVladimir Stojković je odlučio da prekine tišinu oko spora sa svojom bivšom suprugom Bojanom Rajić i na svom Fejsbuk profilu je objavio podugačko saopštenje, gde je do detalja objasnio njeno...\nstory.rs, blic.rs 0 komentara\nPop pevačica Ana Nikolić očigledno je slaba na sportiste, pa je nedavno započla ljubavnu romansu sa golmanom Vladimirom Stojkovićem. Kako piše “Alo!“, njih dvoje je upoznao zajednički...\nGolman Vladimir Stojković je u petak veče dobio batine na jednom splavu, iako je uz njega bilo policijsko obezbeđenje, koje ga čuva još od 2010. godine. Stojković, koji je za "Blic" potvrdio da...\nUpozoravamo roditelje koji žele da im deca imaju IQ veći od broja cipela (kopački), da ne daju svojim najmilijima da čitaju ono što sledi - izjavu golmana FK Partizan Vladimira Stojkovića, koju...\nBojana se odriče Stojketovog prezimena!\nIako je još uvek zakonita supruga Vladimira Stojkovića Bojana se više ne oseća tako, te je i sa svojih profila na društvenim mrežama uklonila prezime Stojković, a ostavila svoje devojačko -...\n07:45 >> 12:11\nStojke se već "snašao"\nVeć smo pisali da se, nakon burnog bračnog perioda, Vladimir i Bojana Stojković izgleda ipak razvode. Da je to istina, potvrđuje fotografija koju je Stojke postavio na društvene mreže na kojoj...


Privredna komora USK planira organizirati novi ciklus obuke za pripremanje polaganja pravosudnog ispita\nDatum objave: 30.04.2021 14:34\nPrivredna komora USK planira održavanje novog ciklusa obuke za pripremanje polaganja pravosudnog ispita, te se pozivaju svi kandidati da izraze svoju zainteresovanost za učešće. Nakon prijave potrebnog minimalnog broja kandidata za obuku, pristupit će se njenoj organizaciji i realizaciji.\nSvoju zainteresovanost za ovu obuku potvrdite putem maila: pkusk@bih.net.ba Za dodatne informacije možete kontaktirati Nejru Talić na: 037 316 350 i 061 158 608.\nProgram seminara provodit će se na osnovu i u okviru Zakona o pravosudnom ispitu (Službene novine Federacije BiH, br.2/95, 35/98, 29/03 i 43/13) i Programa pravosudnog ispita (Službene novine Federacije BiH, broj 28/16). Predavači na seminaru su članovi/ispitivači Komisije za polaganje provosudnog ispita na nivou Federacije Bosne i Hercegovine.\nU toku seminara obradit će se materija iz krivičnog prava, građanskog prava sa porodičnim pravom, privrednog prava, upravnog i radnog prava, ustavnog sistema i organizacije pravosuđa. U okviru seminara realiziraće se i praktične vježbe (pismeni radovi) za polaganje pismenog dijela ispita iz krivičnog i građanskog odnosno porodičnog prava.


Na Teatar festu Narodnog pozorišta Republike Srpske u Banjaluci takmičiće se pet predstava iz regiona, koje se bave istorijom pozorišta, sudbinom glumaca, ali i sjećanjima na nedavno minulo vrijeme i događaje iz okoline.\nTeatar fest biće otvoren 1. juna premijernim izvođenjem predstave "Škola za žene" po tekstu francuskog glumca i pisca Žan Batist Poklena čije je književno ime Molijer.\nU takmičarskom dijelu festivala publika će moći da gleda predstave "U čije ime" Narodnog pozorišta iz Niša, "Raslo mi je badem drvo" Beogradskog dramskog pozorišta, "Narodni poslanik" u koprodukciji "Oksidžen prodakšna" i Bosanskog kulturnog centra iz Sarajeva, zatim "Govori glasnije" Kazališta "Kerempuh" iz Zagreba i "Tartif" Narodnog pozorišta iz Sombora.\nSelektor ovogodišnjeg Teatar festa Zoran Đerić rekao je da je pogledao više od 50 predstava, te da mu je pri izboru najvažniji bio kvalitet.\n"Pored originalnih dramskih djela, autori odabranih predstava posegnuli su za dramatizacijama i adaptacijam savremene proze, odnosno djelima klasika, koji se sada interpretiraju vrlo slobodno, ali i oprezno", rekao je Đerić novinarima u Banjaluci.\nOn je istakao da mu je žao što u ovogodišnji festival nije mogao uvrstiti pojedine predstave, kao što su mjuzikli, jer zahtijevaju veliku pozorišnu scenu, kao i tehničku opremljenost pozorišta.\nDirektor Narodnog pozorišta Republike Srpske Nenad Novaković izrazio je zadovoljstvo ovogodišnjim odabirom predstava koje će se takmičiti na festivalu.\n"Pri izboru predstava morali smo da vodimo računa i o otežavajućim okolnostima, kao što je veličina scene i tehničke mogućnosti koje imamo u našem pozorištu, tako da je bilo i veoma kvalitetnih predstava koje nisu ušle u uži izbor jer su zahtijevale mnogo veću scenu, efekte, ili su bile preskupe", rekao je Novaković.\nOn je najavio da će u okviru festivala biti odigrana i gostujuća predstava "Malograđani" Dramskog teatra na Vasiljevskom iz Sankt Peterburga, zatim održan naučni skup, te promocije knjiga, dok veliki značaj ima i Festival mladog glumca.\nSelektor Festivala mladog glumca LJiljana Čekić rekla je da će u okviru ovog festivala biti odigrano šest predstava glumaca koji su mlađi od 30 godina, te da je to prilika da svoj talenat i potencijal predstave mladi, neafirmisani glumci.\nNarodno pozorište RS teatar fest


Mikser House Sarajevo: Kuća za sve naše ljude - 42 magazin\nNakon beogradske Savamale, kreativni kolektiv Mikser oživeće još jedan prostor, i to upravo u Sarajevu. Otvaranjem Mikser Housea, Jerusalim na Balkanu biće bogatiji za još jedan kulturni centar koji na 1.300 kvadratnih metara objedinjuje koncertnu i sajamsku halu, Balkan Design Shop, Innovation Lab, kantinu i Galeriju Frederic Maurice.\nKako kaže Maja Lalić, kreativna direktorka MH, osim kulturno-umetničke, Mikser House Sarajevo iznedriće „dobre, pozitivne priče koje mladima svih naših zemalja nude humaniju, pozitivniju alternativu“.\nAdresa Kolodvorska 12 u naselju Pofalići uskoro će biti glavna nova urbana lokacija grada Sarajeva. U kompleksu fabrike Vaso Miskin Crni, čija se fasada trenutno transformiše u grafički dizajn Ajše Beširević, 8. septembra svečano će se otvoriti Mikser House Sarajevo. Prvi deo događaja, s početkom od 18 časova, biće otvaranje Balkan Design Shopa, zatim u 19 časova sledi otvaranje Galerije Frederic Maurice. Muzički deo programa počinje u 20 časova koncertom Dečije filharmonije, čiji su članovi iz Zagreba, Beograda, Skoplja i Sarajeva, a sa dirigentom Ljubišom Jovanovićem i solistom Jovanom Kolundžijom. Rambo Amadeus održaće koncert u 22 časa i za sve one koji nemaju pozivnicu za prethodni deo programa. DJ-evi Uroš Đurić i Žika Todorović puštaće muziku od ponoći.\nSvakim našim projektom slavimo bogatstvo kulturnog nasleđa Balkana i promovišemo poštovanje različitosti – naroda i narodnosti, religija, seksualnih opredeljenja, životnih filozofija, rekla nam je Maja Lalić iz Miksera\nOvom uvertirom nastavlja se izgradnja kulturnog mosta između Sarajeva i Beograda i drugih vibrantnih gradova regiona, na kojoj je Mikser ekipa radila i tokom delovanja u Beogradu. Taj trud prepoznat je i pohvaljen od ljudi iz svih krajeva Bosne i Hercegovine, ponajviše samih umetnika, dizajnera, muzičara, ističe kreativna direktorka MH Maja Lalić.\nSvi oni koji su posetili bilo koji događaj Mikser Housea u Savamali ili Mikser festival dok se održavao u Žitomlinu znaju da su tamo promovisane kultura i umetnost na veoma razumljiv način, suprotno elitističkom. To je veoma široka kulturna lepeza koja edukuje i emancipuje neočekivanog gledaoca i ruši društvene barikade.\n„Multidisciplinarnost i stimulisanje razmene između različitih kreativnih disciplina širi vidike mladih kreativaca i daje daleko kvalitetniju bazu za iskorake u kulturi i umetnosti. Takođe, Mikser je mesto prvih šansi, tu svoje karijere započinju mnogi mladi bendovi, dizajneri u povoju, arhitekte sa svežim diplomama, producenti bez iskustva, što kroz naše programe, što kao članovi naše velike radne porodice. Verujemo da se talenat krije na najneočekivanijim mestima i nemamo nikakve predrasude ili predubeđenja“, dodaje Maja.\nUpravo tako nastale su i Mikserove platforme iz oblasti dizajna, umetnosti i muzike – Young Balkan Designers, kolektivna umetnička instalacija Black Box i tradicionalni konkurs za mlade bendove, u organizaciji sa Mascomom.\nStubove nooformljenog sarajevskog tima čine Alma Mušić, Almir Kurt Kugla i Denis Memić. Interna organizacija Miksera funkcioniše u dva značajna grada regiona, Sarajevu i Beogradu. Po rečima Maje Lalić, to predstavlja „svetao primer kako je moguće u razjedinjenom Balkanu, gde na utakmici u Banjaluci i dalje imate sramotne transparente ’Nož, žica, Srebrenica’, bez ikakvog sankcionisanja, graditi dobre, pozitivne priče koje mladima svih naših zemalja nude humaniju, pozitivniju alternativu“.\nU kompleksu fabrike Vaso Miskin Crni 8. septembra svečano će biti otvoren Mikser House Sarajevo\nZa sve koji prepoznaju sebe u vrednostima Miksera, ovu priču mogu podržati između ostalog i finansijski putem crowfunding kampanje uplatom na račun br. 161-00001793000-49 / Raiffeisen bank DD BiH.\n„Ja se nadam da ćemo svojim aktivnosti u Pofalićima doprineti da se sarajevska scena bolje vidi i čuje, ne samo na međunarodnom nivou, već da bude vidljivija i u sopstvenom dvorištu. Jedan od naših saradnika uporedio je Mikser sa megafonom koji pravim porukama daje snagu da se čuju malo glasnije i to je najlepši deo našeg rada – saradnja sa brojnim lokalnim kolektivima, organizacijama, pokretima, umetnicima. I za kraj, svakim našim projektom slavimo bogatstvo kulturnog nasleđa Balkana i promovišemo poštovanje različitosti – naroda i narodnosti, religija, seksualnih opredeljenja, životnih filozofija“, rekla nam je Maja Lalić.


Autor Redakcija Kucnilekar\t OdJul 19, 2018\n– Ako je dan kišan, malo je dnevnog svetla, pa telo luči manje serotonina, što nas čini tromijima i pospanijima nego inače. Istovremeno se luči hormon melatonin, neurotransmiter koji služi za uspostavljanje ciklusa spavanja– objašnjava dr Dimitrijević, i kaže da zato i ne čudi što su danas mnogi razgovori počinjali rečenicom: “Kako mi se danas spava…”\nI sam zvuk kiše ima uticaj na san, jer ima umirujuće dejstvo, isto kao i zvuk potoka koji žubori ili talasa koji zapljuskuju obalu. Osim toga, ovaj umirujući šum “pokriće” neke manje prijatne zvuke koji bi nas uznemirili i rasanili, na primer buku automobila ili dovikivanje ljudi koji prolaze ulicom.\nUkoliko kišni dani i sivi oblaci utiču na vaše raspoloženje – sasvim je sigurno da niste jedini na svetu. Loše raspoloženje izazvano lošim vremenom je toliko uobičajeno da čak postoji i medicinski naziv za njega poznat kao sezonska depresija. Čak i ako ne osećate neku od “težih emocija”, u ovakvim danima vam se makar ponekad desi da vam bude dosadno, odnosno da poželite samo da lenčarite i da vas ostave na miru.


Britanski parlamentarci u Zenici\nGosti Medice Zenica ovog vikenda su parlamentarci i parlamentarke Konzervativne partije Velike Britanije. Posjetom Medici oni će pružiti podršku dosadašnjem radu ove ustanove,te pružiti podršku u izgradnji Resursno-konsultativnog centra za ranjive kategorije i njihove porodice i u tom smislu uticati da se smanji transgeneracijski prenos traume u bh porodicama i društvu. Parlamentarci iz Velike Britanije borave u Zenici kako bi,pored finansijske pomoći, dali i svoj lični doprinos u izgradnji navedenog centra.\nDirektorica Medike,Sabiha Husić je za RTV Zenica istakla da se radi o Centru sa 400 metara kvadratnih,vrijednost investicije je oko pola miliona maraka,pri čemu će najveći dio finansirati Konzervativna partija Velike Britanije. Navedeni Centra,koji se naslanja na dugogodišnji rad i iskustva Medice Zenica sa preživjelima silovanja i seksualnog nasilja bi 24 sata i 7 dana u sedmici pružao savjetovanje,psihosocijalni rad,individualnu terapiju,grupnu terapiju,porodičnu terapiju,pravnu pomoć, te raspolagao dostupnim resursima u BiH. Svečanosti u prostorijama Medice Zenica prisustvovali su predstavnici zeničke općine te premijer ZDK, Munib Husejnagić.\nViše iz kategorije: « Baton: u Potočkoj džamiji ŠAPA:Peti festival udomljavanja »


Arsenal razgovarao sa Mendešom o treneru kojeg zastupa portugalski agent\nSuper agent Žorž Mendeš je razgovarao sa Arsenalom o svom klijentu, Nunu Espiritu Santu koji je potencijalna zamjena za Mikela Artetu, uprkos tome što je trener “Vukova” tek potpisao novi ugovor.\nArteta je ostao u borbi za svoj posao od Božića, jer su “Tobdžije” izgubile šest od svojih osam utakmica u svim takmičenjima između 1. novembra i 22. decembra.\nBritanski mediji tvrde da Mendeš, koji takođe radi kao savjetnik za Vulvevrhempton, aktivno traži novi klub za Espirita Santa i da 46-godišnjak želi ostati u Engleskoj, ako je moguće.\nIzvještaj kaže da bi sljedeći Nunov klub trebao igrati evropska takmičenja, ali dodao je da je Portugalac i dalje zadovoljan na “Molinjuu“.\nPrethodni članakSantos razbio Boku za prolazak u finale Kopa Libertadoresa (VIDEO)\nNaredni članakTreneri engleskih timova govorili o slavljeničkom instinktu fudbalera


Istina o hapšenju: Tijana Ajfon bila verenica ŠEFA obezbeđenja Velje Nevolje! | Happy BSC portal\nPodsetimo, u Višem sudu u Beogradu za mart je odloženo suđenje osumnjičenom pripadniku grupe Veljka Belivuka, Milovanu Tadiću Miksi, povodom optužbi da je kao član obezbeđenja noćnog kluba u decembru 2015. godine gostu kluba Slobodanu Vukiću naneo teške telesne povrede od kojih je ubrzo preminuo. Do odlaganja je došlo jer je stručni savetnik odbrane u izolaciji zbog kontakata sa osobama zaraženim virusom korona. Suđenje je odloženo za 11. mart.\nTadić se branio sa slobode, a uhapšen je 4. februara pod sumnjom da je pripadnik grupe Veljka Belivuka i Marka Miljkovića. U tom slučaju u toku je istraga Tužilaštva za organizovani kriminal protiv Tadića zbog sumnje da je počinio krivična dela zločinačko udruživanje i trgovina drogom. Tijana Ajfon se, podsetimo, nagodila sa Tužilaštvom BiH i potpisala sporazum o priznanju krivice kojim je predviđeno da se osudi na godinu dana zatvora zbog međunarodnog navođenja na prostituciju.\n- Optužena je u prisustvu advokata u celosti sporazumno priznala krivicu za delo koje joj je optužnicom stavljeno na teret, rekao je portparol Tužilaštva BiH Boris Grubešić. “Predložena kazna je u skladu sa ulogom i odgovornošću optužene u izvršenju krivično dela. Sklapanjem sporazuma, optužena se odriče prava na suđenje i prava na žalbu na presudu koju joj na osnovu sporazuma izrekne Sud BiH, rekao je Grubešić, navodeći da je Sud prihvatio sporazum.\nRAT MEĐU MIGRANTIMA: Uhapšen Pakistanac, sumnja se na ubistvo!\nNOVI SLUČAJ SEKSUALNOG UZNEMIRAVANJA: Osumnjičeni muškarac uhapšen u Beogradu


Gradonačelnik upriličio prijem za predstavnike udruženja invalida grada Zrenjanina - RTV Santos\nGradonačelnik upriličio prijem za predstavnike udruženja invalida grada Zrenjanina\nPovodom 3. decembra, Međunarodnog dana osoba sa invaliditetom, gradonačelnik Zrenjanina Simo Salapura upriličio je danas prijem za predstavnike udruženja invalida sa teritorije grada Zrenjanina. Prijemu su prisustvovali i zamenik gradonačelnika Saša Santovac, načelnica Odeljenja za društvene delatnosti Gradske uprave Jelena Dragić i direktorka Centra za socijalni rad Zrenjanin Olivera Lisica.\nRužica Tomić, predsednica Udruženja za pomoć mentalno nedovoljno razvijenim osobama “Suncokret” grada Zrenjanina, istakla je ovom prilikom da sa lokalnom samoupravom imaju dobru saradnju i da ih Grad podržava kroz razne projekte.\n– Ovo je jedan dan da pokažemo koliko su osobe sa invalididetom značajne u našoj zajednici, koliko toga mogu i znaju. Veoma smo zainteresovani za rad naše lokalne samouprave, s kojom imamo odličnu saradnju i ovo je prilika da skrenemo pažnju na naše potrebe i mogućnosti. Okupljanja su veoma značajna i ovo je ujedno prilika da razmenimo iskustva, nova saznanja i da zajedno funkcionišemo, jer zajedno možemo mnogo, a sami ne možemo ništa, zaključila je predsednica Tomić.\nMeđunarodni dan osoba sa invaliditetom ove se godine obeležava pod sloganom „Vođstvo i učešće osoba sa invaliditetom prema inkluzivnom, pristupačnom i održivom post Kovid-19 svetu“, sa ciljem da se promoviše puno i ravnopravno učešće osoba sa invaliditetom.\nPrethodnoIzvršio razbojništvo preteći plastičnim pištoljem\nSledećeKonobar koji je krvnički pretučen i dalje u bolnici, njegova majka poručuje: Ne plašim se pretnji nasilnika


Djeca drugog reda | BiH | Al Jazeera\nNeriješeno pitanje uspostave jedinstvenog plana i programa nastavit će stvarati probleme (Al Jazeera)\nPovratnici u Konjević Polju, danas su ponovno u središtu medijske pažnje, nakon što je ova zajednica od ranije poznata po slučaju nelegalno izgrađene pravoslavne crkve na zemlji u vlasništvu Fate Orlović. Prva sedmica u septembru označila je početak nove školske godine u Bosni i Hercegovini. Međutim, za novu generaciju iz povratničke zajednice u ovom mjestu, nastava neće početi na vrijeme. Roditelji đaka područne škole, koja je dijelom Osnovne škole „Petar Kočić“ u Kravici, uputili su zahtjeve pred Ministarstvo prosvjete i kulture Republike Srpske, te do njihovog ispunjenja najavili bojkot nastave.\nU odjeljenju u Konjević Polju prijavljeno je 140 redovnih đaka, zajedno sa 13 đaka u petogodišnjoj školi u obližnjem selu Pobuđe. S druge strane, u centralnoj zgradi u Kravici nastavu pohađa 101 đak, većinom djeca roditelja iz srpske zajednice.\nJoš od formiranja novog Savjeta roditelja, te dopisa iz februara 2013. godine, gomilaju se neriješni zahtjevi. Škola „Petar Kočić“, jedna je od dvadeset u ovom entitetu, u kojima pojedina područna odjeljenja imaju obavezu provedbe programa nacionalne grupe predmeta za djecu povratnika. Rezultat je to Privremenog sporazuma o zadovoljavanju posebnih potreba i prava djece povratnika, u kojem su se entitetski ministri obrazovanja obavezali na organiziranje nastave iz jezika, historije, geografije, poznavanja prirode i društva, te vjeronauka, izvan nastavnog plana i programa entiteta, a u skladu sa onim koji izaberu roditelji (u ovom slučaju – programom iz Tuzlanskog kantona).\nPovratnici u Konjević Polju, danas su ponovno u središtu medijske pažnje, nakon što je ova zajednica od ranije poznata po slučaju nelegalno izgrađene pravoslavne crkve na zemlji u vlasništvu Fate Orlović.\nU posljednjih par dana, u javnosti su se, pored Konjević Polja, pojavili slučajevi pobune roditelja zbog nepoštivanja obaveza vlasti u RS-u i u Dubravi kod Bosanske Gradiške te Vrbanjcima kod Kotor Varoši, a ranije su se pojavile slične inicijative u Vukosavlju i Modriči.\nIste probleme dijeli i hrvatska povratnička zajednica, koja je nastavu na hrvatskom jeziku dobila samo u Tramošnici kod Pelagićeva i Gornjoj Ravskoj kod Prijedora.\nRoditelji u Konjević Polju tvrde da se nastava od prvog do petog razreda ne odvija u skladu sa utvrđenim obavezama, posebno zbog činjenice da djeci nastavu iz prirode i društva, jezika i historije, predaju nastavnici srpske nacionalnosti.\nU ovom slučaju, posebnu osjetljivost kod roditelja izazvalo je pitanje bosanskog jezika, uz izjave okupljenih na protestu da „im djeca pričaju ekavski“ te navode da nastavnica jezika dolazi iz Srbije.\nOdgovor direktora škole, Save Miloševića, je da je nastavnica državljanka BiH, te da je kvalificirana za predavanje kao nastavnik srpsko-hrvatskog jezika i jugoslavenske književnosti. Povratnici su se pozvali na obavezu o propisanom prioritetnom zapošljavanju/angažiranju nastavnika povratnika na predmetima iz “nacionalne grupe”.\nMeđutim, tu propisi govore o prioritetu, ali je nemoguće insistirati na isključivoj etničkoj pripadnosti pri popunjavanju radnih mjesta, pa se tu postavlja pitanje interesa i informiranosti potencijalnih kandidata – nastavnika bošnjačke nacionalnosti za pozicije po školama u RS-u. Za to odgovornost treba tražiti u oba nadležna entitetska ministarstva, koja ne predviđaju stimuliranje nastavnika na mobilnost i prijavu u izolirane zajednice.\nNo, otvorene su sumnje i u diskriminaciju. Prema riječima roditelja, u slučaju posljednjeg konkursa za nastavnika historije, u dokumentima nastavnika bošnjačke nacionalnosti precrtan je datum dostavljanja, te je kasnije odbijen zbog navodne neblagovremene prijave. Za ovakve i brojne druge slučajeve u RS-u, ključni problem bio je nespremnost diskriminiranih građana na reakciju, podnošenje žalbi i proceduralnu borbu za zaštitu ljudskih prava, što je svelo broj registriranih slučajeva na minimum.\nTo potvrđuje i činjenica da je generalna struktura zaposlenih daleko od odnosa iz 1991. godine, pa čak ni one današanje u lokalnoj zajednici. U februaru 2010., od 28 stalno zaposlenih četvero je bilo iz bošnjačke zajednice, da bi taj odnos danas bio 36 naspram jedan (Enisa Mustafić-Hamzić, učiteljica u Konjević Polju). Isto se vezuje i za Školski odbor, organu upravljanja, pri čijem popunjavaju nije vođeno računa o obavezi iz Zakona o osnovnom obrazovanju i vaspitanju, da isti mora odražavati nacionalnu strukturu učenika i roditelja, školskog osoblja i jedinice lokalne samouprave u kojoj se škola nalazi. Od sedam njegovih članova, samo jedan dolazi iz reda bošnjačkog naroda, a taj nesrazmjer se dalje održava na sve odluke i postupanja prema povratničkoj zajednici.\nPosebnu osjetljivost kod roditelja izazvalo je pitanje bosanskog jezika, uz izjave okupljenih na protestu da „im djeca pričaju ekavski“ te navode da nastavnica jezika dolazi iz Srbije.\nS tim u vezi, do današnjeg dana nisu uspostavljeni sanitarni uslovni za održavanje nastave u područnoj školi, a dio opreme koja je donacijama usmjerena u Konjević Polje, prebačena je u Kravicu. Također, roditelji tvrde da direktor škole nije uputio zahtjev prema Ministarstvu, zbog čega nisu osigurane đačke vozne karte za djecu koja pješače preko četiri kilometra do škole.\nPrema svim ovim pitanjima, ali i problemima u Vrbanjcima i Dubravi, ministar prosvjete i kulture Goran Mutabdžija se odredio vrlo jasno, tvrdeći da njegov resor nije u mogućnosti finansirati organiziranje nastave izvan postojećeg spiska te da “bilo kakva finansijska opterećenja za nas u ovom trenutku nisu prihvatljiva”.\nUslijedila je i najava sankcioniranja roditelja za bojkot nastave, a kršenje prava djece povratnika opravdao je navodnom neprimjenom spomenutog sporazuma u Federaciji.\nO problemima u školama se oglasio i banjalučki muftija Edhem ef. Čamdžić, koji je na sastanku sa Valentinom Inzkom, naglasio da „Bošnjaci u RS traže samo ono što imaju srpski učenici koji su se vratili u Bosansko Grahovo, Drvar i Bosanski Petrovac.“ Visoki predstavnik Inzko, podržao je zahtjeve povratnika, uz izjavu da Bošnjaci „trebaju dobiti svoju pouku, svoje predmete, da mogu učiti latinicu. Ja mislim da zbog toga niko neće biti siromašniji, nikome ništa neće biti oduzeto, ali bi se time izgradilo bolje i jače društvo.“-\nZa sada, iz srpske zajednice u Federaciji, nije bilo reakcija sličnih onima iz Konjević Polja, pa smo za informaciju pitali i Federalno ministarstvo obrazovanja i nauke. Ministar Damir Mašić, u posljednjoj izjavi je naglasio da se u nastavni planovi i programi u Federaciji uključuju bosanski, hrvatski i srpski jezik i književnost, te opciono roditelji djece se mogu opredijeliti koji od jezika će njihovo dijete izučavati. Također, u Kantonu 10 se izvodi nastava iz nacionalne grupe predmeta prema planu i programu iz RS-a u Drvaru, Bosanskom Grahovu i Glamoču, dok se u Unsko-sanskom kantonu se takva nastava organizira u Bosanskoj Krupi i Bosanskom Petrovcu.\nU nadi da će se podjele među djecom suziti do realnog minimuma, koji i dalje pored jezika i vjeronauke, mora obuhvatati historiju i prirodu i društvo, zbog blago rečeno neusaglašenosti tumačenja historije između tri zajednice, još je dalek put do osiguranja ravnopravne zastupljenosti nastavnog kadra i uvažavanja tradicije i običaja različitih etničkih i vjerskih zajednica, ali i izgradnje građanskog identiteta u Bosni i Hercegovini kroz obrazovni sistem.\nPrimjer napretka u pregovorima, predstavlja slučaj Prve osnovne škole u Srebrenici, koja je svoj neutralni naziv dobila za vrijeme mandata ministra Antona Kasipovića promjenom iz ranijeg “Petar Petrović Njegoš”, na osnovu dogovora članova školskog odbora. Međutim, još je mnogo posla u uklanjanju elemenata koji predstavljaju simbole etničkog/religijskog ekskluziviteta, kakvi su nazivi, ikonografija, spomenici i obilježja u školskim dvorištvima, do vezivanja službenih praznika za vjerske svetkovine.\nO problemima u školama se oglasio i banjalučki muftija Edhem ef. Čamdžić, koji je na sastanku sa Valentinom Inzkom, naglasio da „Bošnjaci u RS traže samo ono što imaju srpski učenici koji su se vratili u Bosansko Grahovo, Drvar i Bosanski Petrovac.“\nNe treba zaboraviti da su se ministarstva obrazovanja obavezala da će raditi na pronalaženju trajnih rješenja za obrazovanje povratnika i zadovoljavanje potreba i prava svih konstitutivnih naroda i nacionalnih manjina, što uključuje, prema stavu OSCE-a, „usvajanje novih zakona iz oblasti obrazovanja, izradu novih nastavnih planova i programa, kao i udžbenika bez spornog sadržaja i poštivanje ljudskih prava učenika, roditelja i nastavnika.“ Dok se takvo što ne postigne, Privremeni sporazum sa početka priče, ostaje najviši garant zaštite prava manjine.\nBošnjačka zajednica u Konjević Polju najavila je upućivanje zahtjeva prema Federalnom ministarstvu obrazovanja i nauke, kao potpisniku i garantu prava djece povratnika, kojim će se zatražiti zaštita, te organiziranje paralelne nastave za djecu povratnika ili organiziranje prijevoza u najbliže škole u Federaciji.\nTakođer, roditelji su Osnovnom sudu u Srebrenici uputili tužbu za utvrđivanje diskriminacije protiv ministra Mutabdžije i direktora škole Miloševića. Bez sumnje, neriješeno pitanje uspostave jedinstvenog plana i programa nastavit će stvarati probleme u pristupu obrazovanju za brojno manjinske zajednice na lokalnom nivou širom BiH. Danas, roditelji iz Konjević Polja šalju jasnu poruku da neće pristati na diskriminaciju.\nPočetak školske godine u bh. entitetu Republika Srpska obilježio je bojkot nastave u tri škole. Učenicima bošnjačke nacionalnosti, kojih u tim školama ima više od 50 posto, prema međuentitetskom Sporazumu omogućava se uvođenje nacionalne grupe predmeta. Međutim, u tim školama to nije ispoštovano. U nadležnom Ministarstvu su ranije isticali probleme finansijske prirode i nemogućnost zapošljavanja […]\nUčenicima bošnjačke nacionalnosti u tri škole u RS-u nije omogućeno obrazovanje iz nacionalne grupe predmeta.


Cvijanovićeva položila zakletvu – Visegradlive.com\nŠeranić: Nema još potrebe za restriktivnim mjerama u Srpskoj; Djeluje se lokalno (VIDEO)\nU Višegradu od 11 novozaraženih i osoblje Doma za lica sa invaliditetom (video)\nU Srpskoj 103 nova slučaja, 11 osoba iz Višegrada, 4 iz Rogatice, 1 iz Foče\nKCUS: 115 pozitivnih, 99 novozaraženih iz Sarajeva, šest osoba iz Goražda\nPrijem za penzionere opstinske uprave Visegrad (video)\nHome / BIH / Republika Srpska / Politika RS / Izbori / Izbori 2018 / Cvijanovićeva položila zakletvu\n19. Novembra 2018.\tIzbori 2018, Politika RS 73 Views\nPredsjednica Republike Srpske Željka Cvijanović i potpredsjednici Ramiz Salkić i Јosip Јerković položili su zakletvu.\n“Stabilne institucije znače i stabilnu Republiku Srpsku. Ovim pokazujemo našu sposobnost da na demokratski način provedemo izbore. Republika Srpska je na prvom mjestu”, poručila je predsjednica Srpske.\nŽeljka Cvijanović (Foto: RTRS)\n“Konstituisana je Narodna skupština, uskoro će biti i nova Vlada Republike Srpske. Tu je i program ekonomskih reformi, te budžet za sljedeću godinu. U naredne četiri godine nailazićemo na brojne prepreke, ali sve ćemo ih pokušati prevazići u interesu Srpske, ali i svih njenih građana”, kazala je Cvijanovićeva.\nKaže da Republika Srpska mora biti dominantna, mnogi su joj radili o glavi, ali izbori su pokazali da je ona i građanima na prvim mjestu,.\n“Crpska nikada jača i odlučnija da odbranimo sve tekovine za koje smo se borili. Јaka stabilna, prosperitetna Republika Srpska, sa jasnim političkim stavom i ne plaši se da ga ispolji. To je Republika koja je poštovana spolja, ali i iznutra, gradeći mostove sa svima, čak i onda kada se čini da su razlike nepremostive. Mnogo toga možemo uraditi, ako smo jaki, ako zajedno radimo”, izjavila je Cvijanović.\nOn je dodala da je i kao premijerka Republike Srpske u protekle četiri godine radila sa tim ciljem.\n“Sada je Republika Srpska stabilna”, rekla je novoizabrana predsjednica.\nPrevious Poslanici u NS RS položili zakletvu\nNext Dodik: U Sarajevo idem da odradim posao za Srpsku\nRAST REJTINGA SNSD-A, PAD PODRŠKE SDS-U\nPoslanici Socijalističke partije u Narodnoj Skupštini Republike Srpske napustili su današnju sjednicu Izvršnog odbora partije, …\n10. Maja 2017.\t25,377\n3. Decembra 2016.\t9,849\n28. Oktobra 2016.\t6,933\n5. Februara 2017.\t6,721


EP usvojio rezoluciju o Srbiji: „Na tapetu“ ljudska prava, Linglong i Rio Tinto – evropro info\nPoslanici Evropskog parlamenta podržali su rezoluciju o ljudskim pravima, demokratiji i vladavini prava u Srbiji, u kojoj se između ostalog govori o ekološkim protestima i prisilnom radu na gradilištu fabrike Linglong, prenosi N1.\nFoto: Evropski parlament; Izvor: EU\n„Potencijalne posledice ne životnu sredinu su strašne, a to je sve pokriveno velom tajne (…) Protesti u Srbiji pokazali su da su građani zabrinuti“, kazala je Leksman.\nPozvala je Vladu Srbije da osmisli akcioni plan kako će rešiti ove probleme, i da se drži sopstvenih zakona, međunarodnih zakona i onih zakona koje prihvata kao deo pristupanja EU.\nLeksman je pozdravila odluku Vlade Srbije da povuče Zakon o eksproprijaciji i izmeni Zakon o referendumu.\nPoslanik iz Slovenije Klemen Grošelj, jedan od autroa rezolucije, rekao je da ona nije uperena protiv Srbije i naroda u Srbiji, već je upozorenje vlastima zbog kršenja ljudskih prava što je neprihvatljivo za zemlju koja je kandidat za EU.\nIzvor: Twitter @VladoBilcik\nViola fon Kramon, nemačka poslanica iz redova zelenih, rekla je da je reputacija Srbije u sprovođenju reformi loša.\nPostupanje prema vijetnaskim radnicima Fon Kramon je nazvala modernim ropstvom.\nIzvor: Twitter @ViolavonCramon\nPoljski poslanik Joakim Bruđinski istako je da Rusija i Kina koriste pojedine zemlje da destabilizuju situaciju u celoj Evropi, i zapitao se da li će EU prepustiti države Zapadnog Balkana Kini.\nI poslanici koji su učestvovali u raspravi kazali su da Rio Tinto ima lošu reputaciju, i da su posledice aktivnosti ove kompanije užasne po okolinu.\nNajoštriji je bio hrvatski posalnik Ivan Vilibor Sinčič koji je optužio evropske države za licemerje, rekavši da je pri susretu Merkel sa Vučićem Srbija bila švedski sto. On je istakao da je neprihvatljivo da zemlje koje se graniče sa Unijom budu pretvorene u deponije da bi “neko vozio električne automobile”\nOd poslanika koji su učestvovali u debati protiv rezolucije, i uopšte protiv tvrdnji iznetih u rezoluciji, bio je francuski samostalni poslanik Teri Marijani, koji je rekao da nema preciznih informacija da se išta nezakonito dešava pri izgradnji fabrike Linglong, nazvavši sve informacije o tome nepouzdanim, uz tvrdnju da dolaze od organizacije Soroša.\nIzražava se zabrinutost zbog „problema korupcije i vladavine prava u oblasti životne sredine“, „opšteg manjka transparentnosti“ i „procena uticaja na društvo i životnu sredinu“ infrastrukturnih projekata – kako onih koji se finansiraju zajmovima i investicijama iz Kine, tako i multinacionalnoih korporacija kao što je Rio Tinto.\nŽali se zbog „pada medijskih sloboda, sve prisutnijeg grubog rečnika, zastrašivanja i čak govora mržnje prema članovima opozicije, nezavisnim intelektualcima, NVO, novinarima i istaknutim pojedincima“, koji je ponekad dolazio od članova vladajućih stranaka.\nOsuđuju se nedavni napadi na jednu od opozicionih liderki, Mariniku Tepić, zbog njenog etničkog porekla, na „jednom TV kanalu koji podržava vlada“.\nEvropski poslanici pozdravljaju to što članstvo u EU „nastavlja da bude strateški cilj Srbije i jedan od prioriteta vlade“; ohrabruju se vlasti u Srbiji da posvećenost evropskim vrednostima aktivnije i nedvosmisleno izražavaju u javnom govoru.\nRezolucija će biti prosleđena predsedniku Evropskog saveta, Evropskoj komisiji, visokom predstavniku za spoljnu politiku i bezbednost. vladama i skupštinama zemalja članica i predsedniku, vladi i skupštini Srbije.\nTags: Evropski parlament, Linglong, Rezolucija EP, Zaštita životne sredine\nEvropska centralna banka smanjila prognozu rasta za 2022. na 4,2 odsto


Predsednica Evropske komisije Ursula fon der Lajen govori o stanju Unije pred Evropskim parlamentom u Strazburu, Francuska, 15. septembra 2021.\nŠefica Evropske unije pozvala je zemlje članice da razviju svoje odbrambene sposobnosti bez američke podrške, što je apel koji je usledio nakon što su talibani nedavno zauzeli Avganistan.\nPrimedbe predsjednice Evropske komisije Ursule fon der Lajen usledile su mesec dana nakon brzog kolapsa afganistanske vojske i neuredne evakuacije hiljada ljudi koji su pobegli iz zemlje nakon što su talibani zauzeli Kabul.\n"Evropa može i očigledno bi trebalo da bude sposobna i voljna da učini više sama", rekla je fon der Leien tokom svog godišnjeg izlaganja o zajednici pred Evropskim parlamentom u Strazburu.\n"Ono što nas je do sada sputavalo nisu samo nedostaci kapaciteta, već nedostatak političke volje", rekla je fon der Lajen, bivša nemački ministarka odbrane čija je zemlja među najkolebljivijim zemljama članicama EU kada je reč o slanju trupa u borbe širom sveta.\nPredsednica EU predložila je poreske olakšice za podsticanje razvoja i prodaje oružja u EU, poboljšanje programa razmene obaveštajnih podataka i jačanje odbrane od sajber napada.\nPredlog o osnivanju snaga od 5.000 članova prvi put je podnet u maju tokom pregleda sveukupne strategije bloka. Šef spoljne politike EU Žosep Borel rekao je na sastanku da se nada da će plan biti finaliziran do novembra.\nEU trenutno ima sistem borbenih trupa za raspoređivanje na nemirnim područjima, ali on nikada nije upotrebljen.\nNeke informacije korišćene u ovom izveštaju preuzete su od agencija Asošijeted pres i Rojters.


HomeVestiFauči: Nema potrebe za vakcinama specijalizovanim za pojedinačne sojeve\n16/12/2021Redakcija BALKAN TVVesti, Vesti iz sveta0\nVodeći američki stručnjak za zarazne bolesti Entoni Fauči izjavio je da su dodatne doze dostupnih vakcina protiv kovida 19 efikasne u slučaju omikron soja virusa i deluje da ne postoji potreba za vakcinama specijalizovanim za pojedinačne varijante.\n„Nivo zaštite dve doze vakcine Moderna je prilično nizak u slučaju omikron soja“, rekao je Fauči na brifingu za medije koji je organizovala Bela kuća, pozivajući se na podatke Nacionalnog instituta za alergije i infektivne bolesti, preneo je Glas Amerike.\n„Međutim, ako pogledate dve nedelje nakon treće doze, uočljiv je značajan stepen porasta nivoa zaštite – u granicama neutralisanja omikron soja“, precizirao je Fauči.\nPrethodno su objavljena laboratorijska istraživanja Opšte bolnice i Institut za tehnologiju u Masačusetsu, kao i Univerziteta Harvard po kojima dodatna doza vakcina farmaceutskih kompanija Fajzer, Moderna i Džonson i Džonson pružaju znatan stepen zaštite protiv novootkrivenog omikron soja kovida 19.\nPrema istom izvoru – dve doze Fajzera ili Moderne ili jedna doza cepiva Džonson i Džonson to ne čine.\nSvetska banka izdvojila 93 milijarde dolara za finansiranje siromašnih zemalja


Građani Borče i Čukarice protiv nadziđivanja skloništa\nNe davimo Beograd je danas organizovao prikupljanje potpisa nezadovoljnih građana planiranim nadziđivanjem skloništa u Borči i na Čukarici. U Borči se planira uništavanje zelenih površina na čak četiri mesta, dok je na Čukarici ugrožena jedna zelena površina.\nTrenutno su na ranom javnom uvidu planovi za nadogradnju skloništa u Borči 3, u bloku između ulica Ratnih vojnih invalida, Bele Bartoka i Julije Delere gde se planira izgradnja tri stambene višespratnice ukupne nove kvadrature oko 6000 kvadrata i jednog komercijalnog objekta od 500 kvadratnih metara.\nNa Čukarici, u bloku između ulica Ratka Mitrovića, Jablaničke i Šavničke ulice planira se nadogradnja jednog skloništa i izgradnja novog stambenog objekta od ukupno oko 4000 kvadrata sa 44 stambene jedinice i 49 parking mesta.\nDetaljnije o problemu nadziđivanja skloništa u Borči i na Čukarici čitajte na linku.\nDobrica Veselinović iz Ne davimo Beograd poručio je da JP “Skloništa Srbije” treba da odustane od ovakvog ulaženja u poslove nadogradnje skloništa čime će se kvalitet života i količina zelenih površina drastično smanjiti i pronađe nove modele poslovanja koji će služiti za dobrobit zajednica u kojima ovo preduzeće ima objekte. Takođe, podsetio je da se nakon mobilizacije i otpora građana tokom 2017. i 2018. godine, odustalo od sličnih projekata u novobeogradskim blokovima.\n„Moramo osloboditi Beograd od vlasti koja koristi svaku zelenu površinu ili javno dobro kako bi obezbedila zaradu svojoj ekipi i izboriti se da Beograd postane dobar grad za sve.” poručio je Veselinović.


Novosadska omladina za unapređenje ekološkog prava | Zeleni Sad\nO bjavljujemo KONKURS za studente Univerziteta u Novom Sadu:\nKroz projekat "Novosadska omladina za unapređenje ekološkog prava" podržanog od Gradske uprave za omladinu i sport zajedno sa našim udruženjem uključite se kroz timski rad u osnove pravnih regulativa u oblasti zaštite životne sredine. Na konkretnim primerima u Novom Sadu naučite kakve sankcije postoje ukoliko se zagađuje životna sredina.\nRealizovan je teren u okviru projekta "Novosadska omladina za unapredjenje ekološkog prava" podržanog od Gradske uprave za omladinu i sport na nekoliko lokacija u Novom Sadu.\nProjektni tim, zajedno sa članovima Udruženja kao i studentima su sakupili fotografije koje prikazuju zagadjenje životne sredine. Trenutno smo pred ozbiljnim izazovom, spajanjem pravne regulative sa fotografijama, sa ciljem da što više približimo studentima ali i našim sugradjanima potencijalne sankcije za fizička lica, propisane Zakonima i Odlukama u oblasti zaštite životne sredine. U narednom periodu svi zainteresovani za primere zagadjenja u našem gradu i za opis pravne regulative na osnovu fotografija, će imati priliku da pogledaju fotografije na nasem sajtu www.zelenisad.com


Nova ideja iz Prištine: Do Vojske Kosova po japanskom modelu - Sputnjik Srbija\n12:52 23.10.2018 (osveženo 12:54 23.10.2018) Preuzmite kraći link\nUsvajanje tri nacrta zakona u načelu u kosovskoj skupštini ne definišu Kosovske snage bezbednosti (KSB) kao vojnu silu, prenosi prištinska štampa na albanskom jeziku, navodeći da funkcija i ustavni mandat KSB-a ostaju nepromenjeni.\nSudeći po onome što je rečeno u paketu nacrta tri zakona, koji regulišu položaj i ulogu KSB-a u kosovskom društvu, bivši predsedavajući Ustavnog suda Enver Hasani je naveo nekoliko karakteristika KSB-a, kao ustavne institucije.\nPrema njegovim rečima, pravna infrastruktura za postepenu transformaciju KSB-a u vojsku u celini, liči na japanski slučaj, kako po obliku tako i sadržaju, prenosi RTS.\nUstav Japana, prenose međunarodni mediji, zabranjuje formiranje vojske, iako imaju odbrambene snage, koje izgledaju kao standardna vojska.\nJapanski premijer Šinzo Abe predložio je 2013. godine promenu imena, čime bi, u suštini, postojeće snage bile priznate kao vojska. Razlog za inicijativu o promeni imena Japanci su naveli, „agresivne korake“ Kine u vezi sa spornim ostrvima u Istočnom kineskom moru.\nU centralnim institucijama u Prištini, kao razlog za transformaciju KSB-a u vojsku, navode zaokruživanje državnosti i integriteta na celoj teritoriji Kosova.\nUstav Japana ograničava odbrambene snage te zemlje da dovoljno brzo reaguju ili prve napadnu u slučaju pretnji. U Drugom svetskom ratu, japanska vojska počinila je brojna zverstva, kao što je masakr stotina hiljada ljudi u gradu Nankingu.\nKosovske bezbednosne snage nastale su transformacijom iz Kosovskog zaštitnog korpusa (KZK) 2009. godine, a ta formacija zvaničnom demilitarizacijom Oslobodilačke vojske Kosova 1999.\nPripadnici OVK postali su članovi KZK-a. Kosovskim ustavom KSB su zadužene za intervenciju prilikom prirodnih nepogoda.\nPočetak transformacije KSB-a u vojsku pokrenut u vladi i nastavljen u skupštini, zaobilazi kosovski ustav, po kojem je za promenu mandata postojeće formacije potrebna saglasnost i srpskih predstavnika u kosovskom parlamentu.\nKancelarije EU u Prištini pozvala je na odgovarajući proces usvajanja zakonodavstva o transformaciji KSB-a, u skladu s ustavom Kosova i uzimajući u obzir interese i brige svih zajednica na Kosovu, kao i sve relevantne zainteresovane strane.\nKosovski premijer Ramuš Haradinaj rekao je da će izgradnja punog kapaciteta kosovskih oružanih snaga trajati oko deset godina i da će biti podeljena u tri faze.\nHaradinaj tvrdi da će institucije u Prištini u potpunosti poštovati mandat misije Kfora, dok će KSB ostati partner međunarodnim vojnim snagama.\nNa Kosovu, dodaje Haradinaj, neće biti bezbednosnog vakuuma, a transformacija Kosovskih snaga bezbednosti stvoriće 2.500 novih radnih mesta.\nUz protivljenje srpskih poslanika, kosovska skupština prošle nedelje glasala je u načelu za tri nacrta zakona o transformaciji KSB-a, kojima se predviđa i osnivanje Ministarstva odbrane.


ANEM :: Mijatović: Prioritet bezbednost novinara\n22.5.2015. (Tanjug) - Dva glavna izazova za slobodu medija u regionu OEBS su povećani broj napada na novinare i pokušaji da se filtrira i blokira pristup internetu, ocenila je Dunja Mijatović predstavnica OEBS za slobodu medija.\nBRISEL - Dva glavna izazova za slobodu medija u regionu OEBS su povećani broj napada na novinare i pokušaji da se filtrira i blokira pristup internetu, ocenila je Dunja Mijatović predstavnica OEBS za slobodu medija.\nOna je u intervjuu za internet portal "Evropski zapadni Balkan" navela da se bezbednost novinara i sloboda na internetu razlikuju od regiona do regiona, ali da predstavljaju suštinske probleme.\nMijatović je istakla da je problem koji prevladava na zapadnom Balkanu to što region još nije prevažišao nasleđe prethodnih režima, a to se ogleda u kontrolisanju medija.\nPredstavnica OEBS za slobodu medija rekla je da će za njenu kancelariju bezbednost novinara uvek biti prioritet, a da zapadni Balkan nije imun na uznemiravanja, zastrašivanja i nasilne nasrtaje na novinare i njihovu imovinu.\nOna je ukazala na pozitivne korake, koji se ostvaruju uz pomoć OEBS, kao što su nedavno osnivanje Saveta za štampu u Makedoniji i izrada novinarskog Etičkog kodeksa u Crnoj Gori.\nMijatović je rekla da smatra da novinari treba da nastave da se slobodno izražavaju, bez prinude i samocenzure, uprkos onome što se desilo 7. januara u Parizu kada su teroristi napali satirični list Šarli Ebdo, što je bio emotivni udar na novinarsku profesiju širom Evrope.


U srpskim sredinama nema registrovanih slučajeva obolelih | Radio Kosovska Mitrovica\nU srpskim sredinama nema registrovanih slučajeva obolelih\n20. March, 2020 20:07 |\nĐurić je rekao i da je obezbeđen lanas snabdevanja osnovnih životnih namirnica.\nDodao je, međutim, da je ono što ga brine utisak da se u Prištini niko ne bavi virusom korona, već da se bave “igrom prestola” i salosnkim državnim udarima.\nU izjavi za T a n j u g, Đurić je rekao su smeštajni kapaciteti u bolnicama spremni, te da se raspolaže sa značajnim brojem bolničkih postelja koje su osposobljene u izolacionim uslovima, da tretiraju pacijente obolele od korone, za koje se nadamo da će se u što manjoj meri pojavljivati na KiM.\n“Kada je reč o Kosovoskom pomoravlju, bolnica u Pasjanu ima 45 kreteva, a dodatno se oprema sportska hala, uz 67 sanitetskih vozila koji su stavljeni na raspolaganje za borbu sa infekcijom, a veliki broj njih je rezervisan samo sa obolele od korone”, rekao je Đurić.\n“Za sada na KiM, u srpskim sredinama nemamo registrovane slučajeve obolelih od korone”, istakao je Đurić.\n“Ono što me dodatno zabrinjava je što imam utisak da se u Prištini niko ne bavi virusom korona, već da se bave ”igrom prestola” i salosnkim državnim udarima, pokušajima da se utvrdi ko će biti na čelu vlade, ko na čelu institucija, a ne pitanjem suzbijanja virusa”, rekao je Đurić.\n“A, da ne govorim kakve su njihove brojke što se tice ležajeva, slobodnih respiratora i ukupnog medicinskog osoblja”, rekao je Đurić.\n“Možemo da garantujemo da niko na KiM neće biti gladan i biti ostavljen bez osnovnih životnih namirnica”, rekao je Đurić.\n“Državni organi Srbije neće štedeti ni truda ni energije, kao ni u prethodnih pet dana, radićemo danonoćno da obezbedimo normalan život na KiM, uredno snabdevanje, kavlitetno i najbolje moguće lečenje onih koji obole. Borićemo se za život svakog čoveka na KiM”, rekao je Đurić.\n“Ali, neka se niko ne nada i ne sanja da može da prima 150 odsto plate u ovim uslovima, i uvećane za 10 odsto, a da sedi toploj sobi u Nišu,Kragujevcu, Kraljevu, a da na KiM postoji rizik da zbog njihove neodgovornosti nema dodovljno lekara”, rekao je Đurić.


Vlada Srbije usvojila je Uredbu o internom tržištu rada koja predviđa od 1. januara 2020. godine formiranje elektronske baze podataka koja se vodi na internet prezentaciji Službe za upravljanje kadrovima.\nU toj bazi će biti dostupne informacije o slobodnim radnim mestima u državnim organima, organima autonomne pokrajine i lokalnih samouprava, kao i informacije o zaposlenima koji žele premeštaj na drugo radno mesto u istom ili drugom državnom organu i o neraspoređenim državnim službenicima.\nNovina je što na Interno tržište rada sada mogu da se prijave i službenici iz organa AP i opština i gradova koji žele trajni premeštaj u državni organ, u odnosu na prethodno rešenje prema kome su to mogli samo državni službenici iz organa državne uprave.\nUspostavljanjem Internog tržišta rada obezbđuje se efikasnija i šira mobilnost zaposlenih i veći izbor kadrova.\nPredviđeno je da Interno tržište rada bude deo jedinstvenog informacionog sistema, odnosno informatičke baze podataka, za koju je predviđeno da se implementira početkom 2021. godine. Do tada će Interno tržište rada funkcionisati kao elektronska baza podataka na inernet prezentaciji Službe za upravljanje kadrovima.


U 2016. povećan broj napada, pretnji i pritisaka na novinare | NDNV\nU 2016. povećan broj napada, pretnji i pritisaka na novinare\nNastavljen je trend pogoršanja slobode izražavanja, kao i novinarskih i medijskih sloboda.\nU 2016. godini u Srbiji je nastavljen trend pogoršanja slobode izražavanja, kao i novinarskih i medijskih sloboda, a povećan je broj fizičkih i verbalnih napada, pretnji i pritisaka na novinare, zaključeno je danas u Beogradu u diskusiji o medijskim slobodama Nezavisnog udruženja novinara Srbije (NUNS).\nGeneralni sekretar NUNS-a Svetozar Raković je u diskusiji “Ipak, nije učinjen nikakav napredak”, rekao da su se tokom godine novinari u Srbiji suočavali sa brojnim problemima – od radno-pravnih i profesionalnih do egzistencijalnih.\nOn je rekao da je u ovoj godini ukupno bilo 69 fizičkih napada i pritisaka na novinare što je porast u odnosu na prošlu godinu u kojoj je bilo 57, da su učestalija javna omalovažavanja novinara neretko od predstavnika vlasti, dok je ekonomski položaj novinara poražavajući.\nRaković je kazao da se u Srbiji u medijima stvara “atmosfera linča” i da je broj kršenja Kodeksa novinara Srbije ove godine porastao za 1.000 nego prethodne godine.\n“Kritiči nastrojeni mediji stavljaju se na stub strama… Prave se spiskovi novinara i urednika i stranih plaćenika”, rekao je Raković i istakao da je i dalje problematično konkursno sufinansiranje medija i privatizacija, dok je “ohrabrujuće” to što sve više medija pomoć traži na sudu.\nPredstavnik Medijskog odeljenja Misije OEBS u Srbiji Miroslav Janković istakao je da su mogućnosti za ugrožavanje novinara u Srbiji “jako velike”, dok su mehanizmi za zaštitu novinara ograničeni.\n“Kada se iznose ocene o bezbednosti novinara često se misli samo na različite vrste fizičkih i verbalnih napada, a dijapazon mogućih ugrožavanja bezbednosti novinara je širi i obuhvata – proizvoljna praćenja i hapšenja, nezakonita prikupljanja informacija o novinarima i njihovim porodicama, javno vređanje, medijske kampanje protiv novinara, neosnovane optužbe, oduzimanje opreme za rad i upadanje u redakciju, onemogućavanje pristupa informacijama od javnog značaja …”, istakao je Janković.\nOn je podsetio da po izveštaju Evropske komisije o napretku Srbije u 2016. godini, kada je reč o slobodi izražavanja, Srbija nije napredovala.\nIstakao je da su pitanja napada i pretnji novinarima i dalje razlog za brigu, a da ukupno medijsko okruženje ne pogoduje slobodi izražavanja.\nJanković je rekao i da se Srbija u izveštajima Reportera bez granica i ogranizacije “Freedom house” ocenjuje kao država u kojoj su mediji delimično slobodni.\nPredstavnica pravne službe NUNS-a Marija Vukasović rekla je da je da je Servis besplatne pravne pomoći NUNS-a ove godine primio je 36 pitanja, a da se većina odnosila na projektno finansiranje, na pretnje i napade na novinare, kao i na pitanja iz oblasti radnog prava.\nČlanica Komisije Saveta za štampu Tamara Skrozza rekla je da je od početka godine do kraja novembra Savet dobio 110 žalbi na medijske sadržaje od kojih su 32 odbačene.\nOna je rekla da je Komisija razmatrala 78 žalbi od kojih je 10 rešeno dogovorom, da je za 50 slučajeva odlučeno da je prekršen prekršen Kodeks novinara Srbije, da je u 10 slučajeva utvrđeno da nije bilo kršenja profesionalne etike, a za 18 žalbi Komisija nije mogla da donese odluku.\nPrema njenim rečima, od 78 razmatranih žalbi građani i građanke su podneli 39, predstavnici nevladinih organizacija 16, članovi i članice Komisije za žalbe devet, mediji su podneli devet, firme tri, a političke stranke dve.\n“Najviše su kršenje odredbe koje se tiču istinitosti izveštavanja i imali smo veliki broj slučajeva koji se tiču narušavanja privatnosti… Imamo 26 takvih odluka, koje pokazuju da su građani i građanke sve svesniji svog prava na privatnost”, rekla je ona.\nDodala da je novinarska pažnja prekršena u 22 slučaja, dok je diskriminacija primećena u 11 slučajeva, a da je zabeleženo samo jedno kršenje kulture javne reči.\nKako je rekla, dnevno praćenje osam nacionalnih listova (Alo, Blic, Večernje novosti, Informer, Kurir, Politika, i Srpski telegraf) pokazalo da ove godine od marta do kraja novembra ima 4.881 tekst u kojem se krši jedna ili više tačaka Kodeksa novinara Srbije.\n“Bio je 4.881 tekst u koje je najčešće u pitanju kršenje više tačaka Kodeksa novinara Srbije”, rekla je ona i dodala da je prošle godine od aprila do decembra bilo 3.357 tekstova u kojem je kodeks prekršen.\nTamara Skrozza je rekla da su dnevni listovi – Informer i Srpski telegraf šampioni sa tekstovima u kojima se krši Kodeks novinara.\n“U aprilu prošle godine imali smo 312 slučajeva kršenja Kodeksa, a u aprilu ove godine 616”, istakla je ona i dodala da je broj kršenja Kodeksa tokom aprila takav zbog tekstova o ubistvu pevačice Jelene Marjanović.\nAdvokat advokatske kacelarije “Vuković i Partners” Srđan Gligo, rekao je da je cilj “Vodiča za pokretanje upravnih sporova u oblasti sufinansiranja projekata za ostvarivanje javnog interesa u javnom informisanju”, da pomogne u pokretanju upravnih sporova zbog nepravilnosti koje se javljaju u praksi konkursnog sufinansiranja projekata.\nVodič je pripremio NUNS u saradnji s advokatskom kancelarijom “Vuković i Partners”, medijima i organizacijama civilnog društva.


Završio si srednju ili višu školu elektro-tehničkog usmerenja, zanimaju te električne instalacije i održavanje mašina. Spretan si u korišćenju različitih alata i mernih uređaja. Želiš da se razvijaš u industrijskom okruženju i stekneš iskustvo. Ako si se pronašao/la u ovom opisu onda je za tebe naša pozicija: Električar, Šimanovci, Pećinci, Beograd\nNije neophodno da imaš radno iskustvo, ako si tek završio školu, prijavi se. Naš tim iskusnih električara i inženjera naučiće te sve što treba da znaš.\nPredlažeš poboljšanja na električnim/ elektronskim sistemima na proizvodnim mašinama i opremi i pratiš implementaciju tih predloga


U Nišu počinju probe "Konstantina"\nNaslov: U Nišu počinju probe "Konstantina" Sre 23 Jan - 1:00\nVeliki ansambl predstave "Konstantin", sa podnaslovom "Znamenje anđela", po tekstu Dejana Stojiljkovića u režiji Juga Radivojevića, spreman je za početak proba ovog značajnog projekta u okviru obeležavanja 1.700 godina Milanskog edikta, a premijera će biti 27. februara u Nišu, najavljeno je danas na konferenciji za novinare u Beogradu.\nRimskog cara Konstantina rođenog u Naisusu, na teritoriji današnjeg Niša, igraće u mladim danima Vuk Kostić, a u starijim Miodrag Krivokapić.\nU koprodukciji Narodnog pozorišta iz Niša i Narodnog pozorišta u Beogradu učestvuje 12 glumaca iz Niša, pet iz Beograda i po jedan iz pozorišta u Kragujevcu, Kruševcu, Zaječaru, Leskovcu i iz NP u Prištini sa privremenim sedištem u Kosovskoj Mitrovici.\nV.d. upravnika NP u Beogradu Dejan Savić izjavio je da je to "glumački drim tim centralne Srbije". On je izrazio zadovoljstvo idejom projekta, dodavši da je niški teatar glavni nosilac posla, a da će beogradski pomoći dajući glumce, tehniku i logistiku.\n"Uključuje se i NP iz Banjaluke, na njihovo insistiranje. Ova predstava će obići Srbiju i sve krajeve gde Srbi žive", rekao je Savić.\nProgramski rukovodilac obeležavanja jubileja Milanskog edikta, savetnik za kulturu predsednika Srbije, a i predsednik Upravnog odbora NP u Beogradu Radoslav Pavlović izjavio je da smo "u velikom zakašnjenju" jer prethodna vlada nije ništa uradila za ovaj jubilej.\n"Kada smo pre nekoliko meseci razgovarali sa novim mladim upravnikom NP u Nišu Ivanom Vukovićem šta možemo čim pre da uradimo, došli smo do ove ideje umrežavanja, jer su i tema i događaj veliki", rekao je on.\nPavlović je ocenio da je Stojiljkovićev tekst odličan, a kao moto celog projekta naveo je repliku iz komada: "Nebo se ne osvaja ognjem i mačem, nebo se osvaja vrlinom".\n"Predstava će možda imati mane, ali svakako neće biti dosadna, već brza, snažna i atraktivna", najavio je on, podsetivši da je jedna od centralnih tema Konstantinovo donošenje akta o slobodi veroispovesti.\nGlavni rukovodilac projekta i pomoćnik ministra za međunarodnu saradnju u Ministarstvu za kulturu Slavica Trifunović saopštila je da će na premijeri u Nišu domaćin večeri biti ministar kulture Bratislav Petković, a da će 4. marta beogradskoj premijeri prisustvovati predsednik Srbije Tomislav Nikolić, patrijarh srpski Irinej i članovi diplomatskog kora.\nUpravnik NP u Nišu Vuković izjavio je da "sve mora da bude u jakom tempu" i da su svi svesni odgovornosti da budu na nivou republičkog projekta. On je rekao da mu je drago što je angažovan upravo pisac iz Niša koji je stručnjak za ovu temu.\nDejan Stojiljković je napomenuo da je on pre svega prozni pisac, dodajući da se njegov roman "Konstantinovo raskršće" dešava u vreme Drugog svetskog rata, a da se sada potrudio da napiše originalno scensko delo.\n"To je priča o Konstantinu između legendi i istorjiskih podataka, o njegovom duhovnom preobražaju koji je redak u istoriji, a podseća na biblijsku priču o Savlu i Pavlu, zatim faustovska priča o iskušavanju i krhkoj prirodi čoveka, ali i šekspirovska drama", rekao je on.\nRadnja počinje 337. godine, u poslednjim danima Konstantina kada kreće na Persiju kao jedna od retkih ratnika u istoriji koji nije izgubio ni jednu bitku.\n"Trudio sam se da istovremeno imamo utisak o Konstantinu kao velikom vladaru i reformatoru, a da bude i čovek od krvi i mesa, mada je kasnije kanonizovan kao svetac. Lik mladog cara biće brutalan, jer nismo hteli da mu ''peremo'' biografiju, a tako je i upečatljiviji njegov preobražaj 312. koji je naredne godine doveo do akta o toleranciji, tog izuzetnog civilizacijskog dostignuća", istakao je pisac.\nOn je dodao da misao o nebu i vrlini važi i danas i da očekuje da predstava prenesu tu humanističku poruku, jer mu je bitna i edukacija publike.\nReditelj je istakao da mu je čast da predvodi ovakvu ekipu glumaca, a zadovoljstvo što smo dobili novog, talentovanog dramskog pisca.\nOn je rekao da je sa saradničkom ekipom već dvadesetak dana u ozbiljnim pripremama, a da danas sa glumcima putuje u Niš gde počinju probe.\n"Imamo pet nedelja, planirana je 51 proba što nije malo", naglasio je on, dodavši da je projekat kompleksan, ali autorski tim odličan.\nKostime radi Bojana Nikitović, scenografiju Aleksandar Denić, muziku Vladimir Pejković, video dizajn Dorijan Kolundžija, scenski pokret Igor Damnjanović, dramaturzi su Ivan Velisavljević i Spasoje Ž. Milovanović.\nRadivojević je izjavio da će predstava govoriti o ozbiljnom ratniku koji doživljava duhovni preobražj, pokazujući tako da je moguć preobražaj kako čoveka tako i naroda.\nKonferenciji je prisustvovao gotovo ceo glumački ansambl. Doajen Krivokapić izjavio je da oseća pomalo strah zbog kompleksnosti projekta, kao i teme koja je ogromna, ali da ga je Rim oduvek fascinirao. Mirko Babić (Konstantinov otac) primetio je da upravo taj strah donosi izazov i da očekuje "rad pod visokom temperaturom".\nDejan Cicmilović (imperator Galerije) istakao je da je ovo jedan od najznačajnjih projekata u Nišu i šire i da će niški ansambl dati sve od sebe.


► Putin: Rusija identifikovala osumnjičene za trovanje novičokom\n12.09.2018 | 11:15h ► 11:52h Moskva\nRuski predsednik Vladimir Putin rekao je danas da je Rusija identifikovala dvojicu ljudi koje je Britanija imenovala kao osumnjičene za trovanje bivšeg ruskog špijuna nervnim agensom novičokom u Britaniji i da "nema ništa kriminalno" u vezi s njima.\n"Mi znamo ko su ti ljudi, pronašli smo ih. Nema ništa posebno ili kriminalno oko toga, mogu da vas uverim", rekao je Putin.\nUpitan da li oni rade za vojsku Putin je rekao da su civili i pozvao ih da izađu u javnost.\n"Želeo bih da ih pozovem tako da oni mogu danas da nas čuju. Oni treba da se obrate nekoj medijskoj kući. Nadam se da će izaći u javnost i govoriti o sebi", rekao je Putin.\nOna je rekla da je skoro sigurno da je ta akcija odobrena na "visokom nivou ruske države".\nTreba potpisati mir s Japanom\n"Hajde da potpišemo mirovni sporazum - ne sada ali do kraja godine, bez preduslova. A posle ćemo nastaviti da razgovaramo o sporovima kao prijatelji, na osnovu mirovnog sporzauma", naveo je Putin.\nTokom prethodnih nekoliko godina, Putin i Abe su razmatrali načine za rešavanje višegodišnjeg spora, među kojima je i stvaranje zajedničke ekonomske zone na četiri najjužnija Kurilska ostrva, koje Japan naziva Severne teritorije.\nGovoreći na konferenciji, Abe je rekao da se on i Putin slažu da "nije normalno" da dve zemlje još nisu potpisale mir.\n"Japan i Rusija, i predsednik Putin i ja, delimo isti stav i odlučnost da rešimo teritorijalne sporove. Da bismo to postigli moramo češće da se srećemo i pronađemo zajedničke pozicije", izjavio je japanski premijer.